Mikel Alvarez, The Indezents\n| 2012-01-12 : 10:01\nHaurra nintzela Olentzero gezurra zela jakitean sentitu nuenaren antzeko zerbait sentitu nuen Gabonetako oporretatik Iparraldetik itzultzean\nGarai berberean hasi nintzen gure herrialde maite honetako geografia ikasten. Mendiak, ibaiak, probintziak, hiriburuak (Maule... hau beste baterako utziko dut). Zazpi probintziaz osaturiko herrialdea, horixe dugu gurea Euskal Herria. Horrela ikasi genuen eta horrela sentitzen dut oraindik gainera...\nHala ere, urte guzti hauetan gure burua engainatzen aritu garenaren sentsazioarekin itzuli naiz Euskal-Frantzitik (horrela ere erakutsi ziguten eta egokiagoa izango dugu agian, iparraldea, Donostia ere bada eta Beasainen bizi denarentzat). Inor ez al da han izan gure aurretik benetan han bizi eta sentitzen dena ikusteko? Noski baietz! Baina nahiago izan dugu gure burua engainatu, Euskal Herri osoa berdina dela pentsatu... Zertarako arazo berriak sortu nahikoa izan ez baditugu?\nIkurriñak, basque eta lauburuak baita semaforoetan ere baina euskera hitzik ere ez inon (Turismo bulegoan besterik ez dut inorrekin euskeraz hitz egiteko aukerarik izan). Gainera, frantsesez ez dakizula konturatzean (espero nuen lehendabizi frantsez hitz egitea. Inopian ere ez naiz bizi\n), gaztelaniara jotzen zuten! Eta gu, noski, tonto aurpegi ikaragarri batekin. Han, Iparraldean, Euskal-Frantzian edo dena delakoan, ikurriñek, basque-ek eta lauburuek balio folkloriko, turistiko eta merkantilista besterik ez dute.\nEta ordutegiak? Ai ama ordutegiak\nEz gintuzten ba jatetxe batetik aurpegi txarrez bota arratsaldeko zortziretan! afaltzera joan ginelako? Lotsagabeak gu\nEta listoren bat esaten arituko da; Hori ordutegi frantziarra darabiltelako da... Eta guk? Zer ordutegi dugu guk? Euskaldunok? Espainiarra? Eta gurea zein demontre da orduan!\nPost honek ez du Iparraldearekiko edo bere euskalduntasunarekiko eraso bat izan nahi, eta ez da. Ez naiz ni inor hor sartzeko eta ez dut egingo (nahikoa haserretu izan naiz halakoengatik iraganean eta ez naiz horretan eroriko lurraldea eta bertako jendea behar den bezala ezagutu gabe). Post hau, euskaldun jator eta idealon eta gure ikuspegiaren aurkako eraso bat besterik ez da, autolesio bat. Gure harrokeria eta egozentrismoari harreta ukitu bat.\nGure herria egunen batean independiente izatea nahi badugu, eta estatu berri horrek zazpi probintzia izatea nahi badugu, lehenago edo beranbduago konturatuko beharko gara ez Gipuzkoa eta Araba edo Bizkaia, Nafarroa eta Iparralde, ez direla berdinak. Politika eta ekintza, erritmo eta abiadura ezberdinak behar dituzela.\nBeraiek, Iparraldeko edo Tuterako euskaldunek, aspaldi dakite hori. Orain, gu konturatzea besterik ez da falta...\nJatorrizkoa: Creative Commons Aitortu Ez Komertziala © cc-by-nc-sa: Mikel Alvarez, The Indezents, baimenarekin.\n| 2012-01-12 : 11:06\nLehendabizi, mila esker Sustaturi mezu honi oihartzuna eskaintzeagatik. Bigarrenik, blogeko posteko postdata beharrezkoa jotzen dut gaizkiulerturik egon ez dadin izenburuarekin. Hauxe da:\nPD: Ez dakit hau idazteko unerik egokiena ote nuen hauxe Ordiziatik Beasainera oinez iritsi ostean, treneko 1,35 euroak ezertarako ordainduta, hotzez akabatzen eta madarikazioka. Beno, izenburua erakargarria geratu zait behintzat\nBegira, zu sartzea ere lortu dut.\n| 2012-01-12 : 12:29\nEta orain arte non bizi izan zarela diozu?\n| 2012-01-12 : 12:49\nIndezent, besteen argazkiak erabiltzen dituzunean ondo egoten da egilea aipatzea edota link bat jartzea flickerrera bertara. (Kasu honetan ni neu naiz argazkiaren egilea ;-)\nBestetik, artikuluaren inguruan, argi dago lurralde bakoitzak bere berezitasunak dituela eta hori arrazoi historiko konkretu batzuengatik da. Honen inguruan, Peio Etchevarry-Ainchart historiagileak egindako hitzaldi hau agian interesatuko zaizu. Bertan aipatzen dira Iparraldearen berezitasunak, eta berezitasun horien arrazoiak zeintzuk diren, Hegoaldearekin alderatuz.\n| 2012-01-12 : 14:11\nXehetasun bat soilik : ez artikulu honetan bakarrik, askotan, Iparraldea probintzia bat bezala agertarazteko joera dago. Egokia iduritzen zait zehaztea Ipar Euskal Herria deitzen dugun honetan, 3 probintzia badirela eta Hegoaldeko 4 lurraldeetan bezala, errealitate desberdin asko...\n| 2012-01-12 : 14:45\nBa bai Xabi, arrazoi guztia duzu eta barkamena eskatzen dizut. http://www.djibnet.com web-gunean topatu nuen eta ez nuen loturarik ikusi. Orain lasaiago begiratu eta flickerrerako lotura du bertan. Ea hemendik aurrera kontu gehiagoz ibiltzen naizen gauza hauekin...\nHitzaldia ere ikusiko dut ;)\n| 2012-01-12 : 16:01\nEa. Eskertzen da autokritika saiakera, eta hegozentrismoaren edo Gipuzkozentrismoaren gaia atera izana bera. Dena dela, "iparraldeaz" hain arinki hitz egitea ez zait gomendagarria iruditzen, diozun bezala, "lurraldea eta bertako jendea behar den bezala ezagutu gabe". Hiru gauza esan nahiko nituzke post honen harira: Lehenik. "Post honek ez du Iparraldearekiko edo bere euskalduntasunarekiko eraso bat izan nahi, eta ez da". Ez duela iraingarri izan nahi, zuk diozu eta sinesten dizut; iraingarria, izan, ez dela, ordea, ez dakit zuk egin dezakezun balorazio bat ote den. Maiz egiten da min, nahi gabe. Norberarengan etnozentrismoa detektatzea zaila izaten da denontzat (bita lapurdi, baxenafarroa, zuberoa, arabar errioxa edo santurtzikoentzat ere).\nBigarrenik. Esan bezala, ez dut uste testua benetan nahi bezain autokritiko izatera heltzen denik. Noren izenean eta nori idatzi diozu testua? Lapurtar gisa, ez naiz testuaren hartzaile potentzial sentitu (eta uste dut Tuterarrak ere ezetz). "gure burua engainatzen aritu garenaren sentsazioarekin itzuli naiz Euskal-Frantzitik"... Zeri egiten diozu erreferentzia "gu" diozularik? Gipuzkoarrez ari zara? Goierritarrez? Definizio bat gustura irakurriko nuke. Grabea iruditzen zaidana ez da zu "gu" horrekin identifikatzea. Grabea dena testua "gu" horren parte kontsideratzen dituzunentzat soilik idatzi duzula, zuk zeuk baztertuz, Gipuzkoaren periferia deitu diezaiokegun eskualdeetako euskaldunak. "Euskaldun jator eta ideal[e]n eta [zuen] ikuspegiaren aurkako eraso bat" ongi egon liteke, baina erasoak eraso, benetako aldaketa, beharbada, testuaren hartzailetzat "euskaldun jator eta ideal" kontsideratzen ez dituzunak "ere" kontuan hartzea litzateke.\nHirugarrenik. Honakoa eskari bat da. Euskaldunez, euskal hezkuntza sistemaz, euskal parranda-giroaz, euskal musikaz, euskal gastronomiaz, euskal arazoaz edo euskal-dena-delakoaz hitz egiten dugunean, Euskal Herri osoaz ari ez bagara, zehaztu dezagun, otoi. Mingarria da, baieztapen batzuk, zu euskaldun gisa baztertua sentiaraztea. Ez zehazte hau, orokorra eta sistematikoa da ia denongan (euskal kulturako zein politikako esparruetan ere bai, nahiz lurraldetasunaren kontzeptua teorian barneratuta eduki). Eta euskaldun batzuk beste euskaldun batzuengandik baztertuak eta gutxietsiak sentitzeak ondorio kaltegarriak ditu, euskaldun guztiontzat (Lazkaomendiko euskaldun "ideal" batentzat "ere" bai).\nEskertzen da, dena den, esan bezala, gaia atera izana eta autokritika saiakera.\nPD: Xabik esan bezala, Etchevarry-Ainchart-en hitzaldia entzutera gonbidatzen zaitut. Eta Ziburura asteburu-pasa ere bai, ezagutzatik hasten baita elkar-ulertu eta errespetatzea. Etorri Tana ostatura nahi duzularik. Frontoiaren ondoan dago.\n| 2012-01-12 : 16:17\nZure artikulua ona da. Baina pena da orain idaztea. Urteak dira, independentista askok prozesu asimetrikoak aldarrikatzen dituztela. Beste bideak, Gipuzko handikoak ez direnak ikaratzen dituelako. Bestalde, Lapurditik bizkaiara bizitzera joan nintzelarik, hegoaldetarren identitatea osatzen duten elementu espainolak asimilatu behar izan nituen (belen esteban, ebakia....). Baina argi da, lapurdi kostaldera itzultzen naizen aldiro pena handia sentitzen dudala. Euskara zabaldu behar da eta horretarako euskaldunok gure buruaz ematen dugun irudia oso garrantzitsua da. Segi bidaiatzen.... (ezkerraldea bisitatu egun baten).\n| 2012-01-12 : 20:44\nBarkatu, baina "gu" aipatzen duzunean nortaz ari zara?\nZeu zara beste mundu batean bizi izan zarena!\nJada aipatu dizute oso ezberdinak direla hiru herrialdeak eta bakoitzak bere ezaugarriak dituela. Konparatu Bilbo eta Segura eta antzeko iritziak botako dituzu. Edo Leza eta Ordizia... Euskal Herriko eskualde bakoitzak bere ezaugarriak ditu eta herrialde bakoitzak ere bai. Gauza asko daude esateko... baina beste baterako!\nB. | 2012-01-12 : 21:20\nnehor harrituko duenik. Gainean batek gomendatzen dizun bideoak gauza anitz argituko dizkizu, iparraldeaz aparte, beste herrialdeen bilakaera ere ilustratzen duelako, elkarrekin alderatuz-edo. Ikasgai ona iduritzen zait batzuk eta besteek elkarrez zerbait ikasteko. Folklorizazioa, hizkuntzaren desagerpen eta berreskuratze nekea, ohituren frantsestea eta bizi molde desberdinak eta beste hor agertzen denaren bidez ulertuko dituzu hobeki. EH noizbait bat izan denik ere ez du nehork erraiten ahalko, euskal nortasun edo sentimendu hori, 16. mendea baino lehenago ez baitzen guk gaur ezagutzen ditugun terminotan definitzen. Hegoaldeko jendeak aurreiritzi anitz ditu gureganako. Eta neke izaten da gure ulertzea hainbatetan. Gure egiturak, banaketa administratiboak, bizi moduak eta guzi, arrotz direnean, lehen erreflexua izaten da zuenera hurbildu nahi izatea (gorago prozesu eta norabide politiko simetriko/ asimetrikoen aipamenak dion bezala)\nEta alderantziz ere, halatsu izaten da. Hainbat gauza guretzat arrotzak dira. Hainbat egiteko molde konplexu, pisu eta tarteka zentzurik gabekoak, gurera ekartzeko neke diren hein berean. Txikiak garenez, ez gara ausartuko hegoaldekoei iradokitzera gurera egoki daitezen, baina gogoak ez zaikigu eskas batzuetan. Aipatzen dituzun esperientzien antzekoak konda ditzakegu: arratsaldeko 3ak arte anemiaturik egotea bazkaldu gabe, Donostiara egun pasa joan eta euskaldun pare bat baino gehiagokorik ez kurutzatu, Bilboko hainbat saltegitako eskaparateak ikustean "zaharkitu" sentsazio bat izatea, "bizimodu ultra moderno" baten itxuren gibelean bizimodu arrunt bat kausitzea, ... Gauza batzuk elkar ezagutzaren mailakoak dira, beste batzuk elkar ezagutzeko gogoaren mailakoak ere, aitortu behar da. Konfiantza, elkar ezagutza eta kolaboraziorako gogoa den lekuetan, gauza handiak eraikitzen dira, egiten dira, desberdintasunak desberdintasun, aberastasunak aberastasun. Sinestea EH bat eta bakarra dela faltsua da. Pentsatzea egun batez hala izanen dela inozentea izatea da. Has gaitezke pentsatzen nola izan daitekeen desberdin. Batzuk horretan ari dira, gutxiegi, diozun bezala hain gutxi ageri eta emaitza meharretakoak dira, baina ari dira.\nEta gogoa dut erraiteko, gauza horietaz guzietaz hainbeste ohartzen denak baduela bere ekarpena egiteko gaurdanik hasiz juntak egiten, pena bailitzateke hobetzekoaz ohartzea eta beha gelditzea. indezent\n| 2012-01-12 : 21:52\nEstebe eta B.:\nPozten naiz Iparraldeko jendeak artikulu hau irakurtzea zer sentitu duen jakiteaz eta ados nago zuek esandakoekin. Gustatu zait gainera zuek hona, hegoaldera etortzean antzeko zerbait sentitu duzuela jakitea.\nJoan aurretik, jakin banekien, hura ezberdina izango zela Arrasatera joatean ezberdina dela konturatzen naizen moduan baina nire intentzioa zenbait lekuetatik barneratuarazi diguten Iparraldearen ikuspegi idealizatua kritikatzea izan da.\nBiok diozuen moduan, ez dago lekuetara joan besterik gehiago ikasteko eta B.k dion bezalaxe, ikusitakoak zerbaitetarako balio behar du beti.\n| 2012-01-13 : 07:54\nDiozunaren arabera, Hegoaldea ere ez da Euskal Herria.\n| 2012-01-13 : 10:05\nEdo ez zaitut ulertu, edo ez nauzu ulertu...\n| 2012-01-13 : 14:44\n"Hori ordutegi frantziarra darabiltelako da... Eta guk? Zer ordutegi dugu guk? Euskaldunok? Espainiarra? Eta gurea zein demontre da orduan!"\nEuskalduna zu omen zara, eta besteak frantsesak. Edo haiek euskaldunak eta zu espainola?\nZein eztabaida frikia.\n| 2012-01-13 : 15:37\nPuuuffff... Pereza ederra ematen dit baten bati erantzutea. Blog honetako mezuak kutu humoretsu eta ironikoa izaten dute. Burutik pasatzakoa azaltzen dute eta ez dute mundua konponzteko pretensiorik. Halakorik eman nahi badiozu, segi itzaletik...\nEta Miren, barkatu, orain arte ez dut zure erantzuna ikusi. Zeinek, norentzat, nola. Ez dut burua hainbetse jaten iritziak idazterakoan. Bakarhizketak dira eta askotan, airera botatako galderak besterik ez (bloga ezagutzen duenak badakie ez dela oso akademikoa izaten...). Hala ere, garbi geratu dadila honek ez zuela zuei erasu bat izan (eta ez dut uste hala ulertu daitekeenik gainera...) eta ez dudala inor epaitu, esan dudan bezala, ezin dudalako ezagutzen ez dudanaz hitz egin. Nire barnean sortutako burutazioak besterik ez ziren.\nHala ere, berriz diot eta eztabaidarekin amaitzeko, asko aberastu nauela Iaparraldekoen ikuspegiak eta horixe dela mezu hau sustatun argitaratzetik atera dudan gauzarik hoberena zalantzarik gabe. Mila esker!\nHostatuan kafetxo bat hartzeko gonbidapena gusto handiz hartzen dut. Gerturatzen naizen hurrengoan agian ;)\n| 2012-01-13 : 17:18\nautokritika majoa iruditzen zait, hala ere, labana behin ateraz gero hobe barruraino sartzea. ez zait nahikoa iruditzen. gogorragoa izan beharko litzake. norabide bat hartzen du idatziak.Baina harago joateko beharra sortzen du.\nEzberdintasun nabarmenak direla garbi dago.Euskararen ofizialtasuna nafarroan eta iparraldeko 3 eskualdeak,araba-bizkaia-gipuzkoarekin alderatuz gero ezberdintasun garbia ikusten da.\nEuskaldun kontzeptua literalki hartuz gero, ez euskal herritar bezala, baizik eta euskara hizkuntza duena bezala, euskaldunok lotsaz esan beharko genuke euskaldun garela. bai iparraldean edota hegoaldean, non egoera politiko-kulturala ezberdina den, eta euskararen inguruko politika ezberdina eta anitza den, euskararen erabilpen maila lotsagarria da.(estatistiken arabera nafarroa eta iparraldean euskaldunen portzentaia askoz baxuagoa omen da ere araba-bizkaia eta gipuzkoarekin) eguberritako oporraldian nire herritxora bueltatu nitzan (gipuzkoan), ta kalean entzuten nuen hizkuntza castellanoa zen, eta tabernetan ere. eta bertan, indezentek aipaturiko sentipen bera izan nuen.\nEuskalduna ez baita euskaldun hutsa. Euskaldun guztiak eleanitzak gara, eta gure bigarren hizkuntza gaur egun erabilgarriagoa da, biztanleri zabalago batera gerturatzen baikaituzte. baina, egunerokotasunean, gure auzoan, herrian edota hirian, errez aldatzen dugu euskaratik beste hizkuntzara, komunikazioa azkarragoa eta errazagoa da eta. erosotasun huraren aurka egin bearko genuke. edo ez al da posible lasai-lasai joan taberna batetara eta "bi garagardo" esan eta keinu batzu egin ondoren lagunarekin pote bat hartzea??\n| 2012-01-16 : 19:59\nIndezent; Ziur aski, ez zenuen uste zure iruzkina Sustatuk argitara eman eta izan duen oihartzuna eta erantzun samalda izango zuenik, inoiz irudikatu baino neurri handiagoa hartu du. Eta, menturaz, jada bukatua nahi zenukeen eztabaidari jarraipena emango diot. Barka, baina nik ere ez dut zu mintzeko asmorik.\nZure iritziak oker nabari bat du sorburuan, zeuk ere aitortu duzuna: ezjakintasuna. Ez duzu batere zehaztu non ibili zaren, eta funtsezko datua litzateke. Lapurdiko itsasertza -herri batzuk besteak baino gehiago- oso leku turistikoa da, are gehiago eguberri garaian. Leku eta garai hori hartu baduzu erreferentzia bakartzat, makur abiatu zara. Ez dakit nola pentsa dezakezun egun gutxi batzuetan jasotako inpresioek balio dutela bere txikitasunean hain koloretsua eta askotarikoa den lurralde baten diagnosi zorrotz eta gogor hori egiteko. Ez, ez du balio, inola ere ez. Iparraldeko hainbat lekutan, gainbeherak gainbehera, oraindik ere zeure sorterrian baino euskara gehiago entzungo duzu. Horrez gain, erabat gutxietsi dituzula uste dut euskaratik, euskaraz eta euskararen alde lanean diharduten hainbat erakunde, talde eta norbanako: Eusko Irratiak, Sehaska, hainbat arlotako kultur eragileak...\nIkurrinak, lauburuak, edonolako euskal ikurrak, hegoaldean baino gehiago ikusten dira, egia da. Horrek ere baduke azalpena. Beste horrenbeste gertatuko zaizu diasporako euskaldunengana joaten bazara. Distantziak, euren herritik hain urrun egoteak, nortasuna ikurren eta folklorearen bitartez azpimarratzera behartzen ditu. Niretzat, zalantzarik gabe, Ibarla, edo Makea, edo Altzürükü, Beasain bezain Euskal Herri dira. Maluruski, ez dute euskal departamendurik, euskara ez da ofiziala, mila oztopo dituzte zurekin eta nirekin alderatuta. Ez da, beraz, harritzekoa, euskaltasuna beste gisa batez nabarmendu nahi izatea. Ez zenuen inor mintzeko asmorik izango, sinesten dut, baina mugaz gaindikoen euskaltasuna zuk ukatu duzun bezala ukatzea irain hutsa begitandu zait. Etxean zer eginik ez bagenu bezala! Izan ongi, Indezent!\n| 2012-01-16 : 22:17\nBarkatu Xabier baina nik ere ez zaitut mindu nahi.\nBenetan uste duzu post honen helburua Iparraldearen radiografia bat egitea zela? Aurretik erantzun diot besteren bati hemen Iparraldearen diagnosi bat bilatzen duena (datu kontrastatuak eta infografia eta guzti) lekuz erratu dela.\nHau blogaren linean doan testu ironiko eta kaskarrabias bat besterik ez da. Galdera bat airera bota nahi zuena eta askok, ulertu dute gainera nahiz eta bertan jartzen zuenarekin ados ez egon. Erantzun horiek izan dira gehien pentsaarazi didatenak eta aberasgarrien somatu ditudanak.\nEta barkatuko didazu baina, Iparraldean Euskararen alde lan eginten duen jendeari errespeturik izan ez diodala diozun horretan... jajajaja Benetan, erantzuteak ere ez du merezi...\nZuk zeuk esan duzu, ezjakintasuna nik neuk onartu dudala. Hortik aurrera beraz, zentzu gutxi diozun guztian idatzian onartzen baita ezjakintasunetik eta lehen bistaiuzo batean izandako ikuskera zela azladutakoa.\nEta bai, nik nahi baino eztabaida luzeagoa izan da azkenean. Ez nuen uste ez Xabier Euskitze bera ere erantzutea iritsiko zenik...\nAh! eta datuak gogoko dituzunez, esango dizut Donibane Garazin hartu nuela hostatu eta Sara, Ainhoa, Senpere eta Kanbon izan nintzela (berriz ere blogean idatzitako zerbaitegatik makur deitu ez nazazun bada ere)\nOndo izan zu ere! Agur bero bat!\n| 2012-01-17 : 10:31\nEz dizut makur zuri deitu -Jainkoak guarda!-, abiapuntuari baizik. Egiari zor, Iparraldeko euskal nortasunarekiko begirune gutxikoa iruditu zitzaidan zure idatzia. Aitortzen dut okerra nigan ere egon daitekeela, zuen bloga ez ezagutzeak ez baitit, apika, artikuluaren espirituaz jabetzen utzi. Bistan denez, ezagutzarik gabe graziarik ere nekez egin daiteke.\n| 2012-01-17 : 11:48\nGaiaren inguruan ezagutza maila handiagoa duen bati ez agian baina ezagutza maila berdina duen bati ziuraski bai... Zer egingo diogu ba? Ezin jende guztiari grazia egin edo gustatu. Zuk ere jakingo duzu zeozer horren inguruan...\nBerriz arte zuri ere eta gonbidatuta zaude The Indezents honetan gehiago sartu eta blogaren tonuaz jabetzera ;) Ondo izan!\n| 2012-02-01 : 23:16\nbeasaindarra naiz zu bezala, baina Euskal Herri ez den Iparralde horretan bizi naiz azken urteetan. Eztabaida amaitu nahi duzula jabetu naizen arren -sentitzen dut,baina oraintxe iritsi naiz post honetara-, ezin diot eutsi gauza pare bat esan gabe:\n-Ordutegi kontu tipiko-topikoak gorabehera, eroso, oso eroso, sentitzen naizela ia hasieratik hemen, ziurrenera, inoiz Castron, Bartzelonan edo Logroñon sentitu ahal izango nintzatekeena baino erosoago, aldeak alde, eta asmilizazioaren arrastoak arrasto, hizkuntz-kultur-nortasun eta gogo ezaugarri asko partekatzen ditudalako hemengo askorekin.\n-Zuk Iparraldean bezala, nik Beasainen ere askotan sentitu dudala "Beasain Euskal Herria dela entzuten baduzu, ez sinistu, gezurra da".\nHala ere, erritmoekin kontuarekin ados nago, baina ez zuk ematen diozun zentzu berean. Alegia, ez dut uste hizkuntza-kultura-nortasuna hirukote horretan Iparraldeko eremu askotan Hegoaldeko gune ugaritan baino atzerago dabiltzanik. Beste kontu bat da horri ematen zaion tankera eta artikulazio politikoa, eta, horretan bai, horretan zaila da batera joatea. Erantzun\nAberriEguna Urkulluren gaurko mezua, independen...\nETA-ren 2014ko Aberri Eguneko agiria Euskal Her...


Kalean da Euskal Herria Sozialista aldizkariaren 67. alea\nNoiz sortua: Igandea, 17 Abendua 2017 07:35\nGehiago irakurri: Kalean da Euskal Herria Sozialista aldizkariaren 67. alea\n155aren eta Katalunian bizi duten errepresio frankistaren aurka, greba orokorra!\nNoiz sortua: Osteguna, 19 Urria 2017 15:09\nGehiago irakurri: 155aren eta Katalunian bizi duten errepresio frankistaren aurka, greba orokorra!\nKalean da Euskal Herria Sozialista aldizkariaren 66. alea\nNoiz sortua: Azteazkena, 04 Urria 2017 17:44\nGehiago irakurri: Kalean da Euskal Herria Sozialista aldizkariaren 66. alea\nIruñeak masiboki erantzun du: Altsasuko gazteak askatu! Muntaia polizialik eta judizialik ez!\nNoiz sortua: Asteartea, 18 Uztaila 2017 08:25\nUztailaren 14an, sanferminetako azken egunean, Iruñeko Gaztelu plaza jendez bete zen Audientzia Nazionalaren aginduz bidegabeki preso hartu dituzten Altsasuko gazteei elkartasuna erakusteko, beren aurkako 50 urte baino gehiagoko kartzela zigorra eskatu baitu fiskaltzak. Mobilizazio indartsu horrek eta azken hilabeteetan Euskal Herrian izan diren beste hainbat mobilizaziok agerian utzi dute estatu aparatu espainiarraren, PPren gobernuaren eta Audientzia Nazionalaren hipokresia; inpunitate osoz hartzen dituzte ustelkeria kasuak, abusu polizialak eta talde faxistak, baina errepresioa eta kartzela erabiltzen dituzte mobilizazioak kriminalizatu eta isilarazteko eta sistemaren aurka borrokatzen dugunoi beldurra emateko.\nGehiago irakurri: Iruñeak masiboki erantzun du: Altsasuko gazteak askatu! Muntaia polizialik eta judizialik ez!\nDiru-sarrerak Bermatzeko Errentari erasorik ez! Milaka pertsonek kaleetan erantzun die EAJ-PSEren gobernuaren erasoei\nNoiz sortua: Astelehena, 03 Uztaila 2017 13:33\nNork idatzia: Axi Kurgan\nBazterketa sozial edo pobrezia egoerei aurre egiteko dugun tresna apurretako bat da Diru-sarrerak Bermatzeko Errenta. Kapitalisten eskuetatik kentzea lortu dugun garaipen bat da, politika neoliberalek kondenatzen gaituzten langabezia eta prekarietate egoera zailei duintasun pixka batekin aurre egitea baimentzen diguna. Hori dela eta, enpresari handien eta bankarien zerbitzura dagoen Eusko Jaurlaritza hori likidatzen saiatzen da. Manipulazioz beteriko eta pertsekuziozko kanpaina bat habiarazi berri du laguntza hauek jasotzen dituztenen aurka.\nGehiago irakurri: Diru-sarrerak Bermatzeko Errentari erasorik ez! Milaka pertsonek kaleetan erantzun die EAJ-PSEren...\nEAJk negozioa egin nahi du gure osasunaren eta diru publikoaren kontura! Erraustegirik EZ!\nETAren behin betiko arma gabetzea


Parte Zaharrean Bizi: 2014/01\nUsain txarraren jatorria\nDonostian hego haizea dagoenean usain txarra jasan izan dugu azken hilabeteetan. Nongoa ote zen galdetzen genion gure buruari. EGUZKI taldeak bidalitako postan argitu digu. Interesgarria izateagatik bere lotura eskegiten dugu:\nPublicado por Parte Zaharrean Bizi Auzo Elkartea en 8:45 No hay comentarios:\nGaztelekua martxan da, probaldia egiten ari gara\nAuzoko gaztetxoei aisialdi libreko gune bat (ordu libreetan goxo egon eta lagunekin elkartzeko toki bat) eskaintzeko asmoz lanean hasi gara: Gaztelekua martxan jarri dugu. Otsailaren 22ra arte probaldia egingo dugu. Gero, esperientzia baloratu, ondorioak atera eta aurrera jarraitzeko asmoz, noski.\nProbaldian urtarrilaren 11 eta 25ean eta otsailaren 1, 8, 15 eta 22an irekiko dugu Gaztelekua (Abenduaren 14an eta 28an eta urtarrilaren 4an ere irekita egonda). 16:30etik 20:30era. 16:30etik 18:30era 11-13 urtekoentzako eta 18:30etik 20:30era 14-16 urtekoentzat.\nGaztetxoen eta haien gurasoen artean, auzolanean, eraikitzen ari gara Gaztelekua. Toki autogestionatua baita. Gaztelekuaren izaera definitzeko, erabilera-baldintzak eta arauak zehazteko hainbat bilera egin ditugu azaroan eta abenduan; gurasoek gure aldetik eta gaztetxoek haien aldetik. Bilera horietan zehaztutakoaren berri hemen ikus dezakezue\nGaztelekuko bazkide izan nahi duten gazteek eta haien gurasoek 'ohiko erabiltzaileen fitxa' bete behar dute, eta auzo elkarteko bazkide izan behar dute. Bazkide ez direnek ere, bazkide batek gonbidatuta, badute Gaztelekua erabiltzeko aukera.\nGaztelekuko bazkide izateko aukera irekia duzue. Animatu!\nInformazio gehiago nahi izanez gero, hurbildu Gaztelekura (larunbat arratsaldez) edo mezu bat bidali partezaharreanbizi@gmail.comera.\nOtsailaren erdialdean esperientzia baloratzeko eta aurrera jarraitzeko baldintzak zehazteko bilerak egongo ditgu. Parte hartu nahi baduzu mezu bat bidali partezaharreanbizi@gmail.comera\nBestalde, Haraino astialdi taldeak ere erabiltzen ditu Gaztelekuko lokalak. Bi Ostiralean behin. Bi talde elkartzen dira, Harainoko hezitzaileek gidatuta. Bat 11-12 urte inguruko gaztetxoena, 18:00etan. Bestea 14-15 uteko gazteena, 19:30ean. Informazio gehiago Haraino astialdi taldearen webgunean: http://haraino.wix.com/haraino\nPublicado por Parte Zaharrean Bizi Auzo Elkartea en 20:14 No hay comentarios:\nParte Zaharreko Haur eta Gazteentzako Jarduerak eta Ekitaldiak: Urtarrila\nPublicado por Parte Zaharrean Bizi Auzo Elkartea en 19:33 No hay comentarios:\nParte Zaharreko Haur eta Gazteentzako Jarduerak et...


Arrosa txertaketa: Non hazten dira hobeto arrosak? — Zientzia azoka Online\nArrosa txertaketa: Non hazten dira hobeto arrosak? Galdera bat dago lorategia duten pertsona guztiek egiten dutena: Non hazten dira hobeto arrosak? Galdera honi erantzun bat emateko esperimentu bat garatu dugu hiru landareetan txertaketa bat eginez; pinuan, sagarrondoan eta banbuan. https://zientzia-azoka.elhuyar.eus/es/zientzia-azoka-online/gazteen-proiektuak/arrosa-txertaketa https://zientzia-azoka.elhuyar.eus/es/zientzia-azoka-online/gazteen-proiektuak/arrosa-txertaketa/@@download/image/Txertaketa.png\nDescargar — 3969 KB


Gurutz Aginagalde izango da Bidasoa klubeko lehendakari berria – Irunero\nGurutz Aginagalderen hautagaitza garaile izan zen azaroaren 24ean Artalekun ospatutako klubaren presidentziarako hauteskundeetan. Aginagalderen taldeak 468 botoei esker lekukoa hartuko dio Jose Angel Soduperen agintaldiari, Iñaki Emaldiren hautagaitzak 256 boto jaso zituen bitartean.\nKlubeko 856 bazkidek izan zuten boto-eskubidea eta parte hartzea altua izan zen, izan ere, bazkideen %85ak haien botoa eman baitzuen. Era berean, egun garrantzitsua izan zen Bidasoa taldearentzat, etxean jokatutako partiduran 27 puntu eskuratu baitzituen Bada-Huesca taldearen 21 puntuen aurrean.\nNolakoak izan dira azken hauteskunde kanpainako hilabeteak?\nGogogor xamarrak izan dira. Logroñoko taldearekin azken partiduak jolasten ibili naizen bitartean, Bidasoarekin loturiko bilera ezberdinak egin behar izan baititut.\nZaila izan da Logroño taldeari agur esan behar izatea?\nAgurra gogorragoa izango zela espero nuen. Azkeneko partidak arraroak izan dira, urte erdian taldea utzi behar izan dudalako. Hala ere, jende askoren maitasuna eta babesa jaso dut.\nLogroño taldearekin jokatutako azken partidua berezia izan zen?\nAzken hilabeteetan nahi haina jokatu ez dudan arren, azken partiduan dezente jokatzeko aukera izan dut eta partiduaren bukaerako gola gelditu ahal izatea amets bat izan zen.\nAzkenean hauteskundeak uste baino lehenago ospatu ziren ezta?\nEz zen gure erabakia izan, presidenteak erabaki behar zuen eta, beste hautagaitzarekin data adostea ezinezkoa izan zenez, presidenteak hartutako erabakia onartu behar izan genuen.\nNola bizi izan zenuen hauteskundeen eguna?\nNahiko urduri bozkatzeko aukera iritsi zen arte, goizean aurkeztu beharreko dokumentuak direla eta. Partidua hasi zenean jokoan kontzentratu nintzen. Partiduaren amaierara arte ez nun emaitzaren berri izan,beraz ez nuen jokalari ohi bezala nostalgia sentitzeko aukerarik izan, segituan jendearen zoriontasun mezuak jaso nituelako.\nPozik zaudete lortutako emaitzarekin?\nBai, klubeko bazkideen %85ak bozkatu zuen eta izandako partaidetza altuari garrantzi handia ematen diogu.\nJada lanean hasi zarete?\nBai, abenduko lehen astera arte ezin dezakegu botere aldaketa egin , baina, orain arte zeudenek utzi egin dutenez, kluba eteten ez dadin lanean hasi gara.\nZeintzuk izango dira kargu berri honetan emango dituzuen lehen pausuak?\nLehen urratsa, zalantzarik gabe, klubean sartu eta egoera zein den ikustea izango da. Egoera ekonomikoa zein den baloratu nahi dugu klubaren benetako errealitatea zein den ezagutzeko.\nPosted in InformazioaTagged bidasoa, eskubaloia, Gurutz Aginagalde, irun, irunero, kirolak\nIRITZIA. Xabier Kerexeta. Alias Olandrea\nIrun Hiria Krosak 50. urteurrena ospatu du


Begoñako Ama Birjina 150.000 lagunen zain, Andre Mariaren Egunean\nAma Birjinaren jaia\nMilaka pertsonak bisita egin diote Begoñako Ama Birjinari\n"Bilbo hiri abegikorra da, etortzen diren borondate oneko pertsona guztiek lekua izango dute", nabarmendu du Juan Maria Aburto alkateak.\nMilaka lagunek egin diote bisita Begoñako Amatxuri\nKONTSULTATU jaiegun honetan zer eguraldi egongo den\nJuan Maria Aburto Bilboko alkateak "tradizioekiko errespetua" adierazi du gaur, astelehena, eta, azpimarratu duenez, "Bilbo hiri abegikorra da, borondate oneko pertsonek lekua topatu duten hiria".\nHala mintzatu da alkate bilbotarra Bizkaiko patroia dela eta, Begoñako Basilikan egindako ekitaldietan, urtero abuztuko 15ean ohi legez. Besteak beste, Mario Iceta Bilboko gotzaina, Josu Erkoreka Eusko Jaurlaritzako bozeramalea eta udal-gobernuko zenbait kide izan dira bertan.\nMilaka lagunek bat egin dute Basilikaren inguruetan, Bizkaiko patroiaren omenez. Gainera, gaurko eguna -esan du Aburtok- "ospatzeko eguna da, sentimenduz, emozioz, eta tradizioz betetakoa; omentzeko eguna eta, bereziki, festa eguna".\nBilboko gotzainak gidatutako meza nagusian parte hartu eta gero, "Begoñara hurbilduko diren 15.000 pertsonari agur berezia" helarazi die alkateak eta, beste behin, "tradizioekiko errespeturik handiena" adierazi du.\n"Bilbo hiri abegikorra da, etortzen diren borondate oneko pertsona guztiek lekua izango dute", nabarmendu du alkateak.\nAdierazpenak egin eta gero, alkateak eta gotzainak lore eskaintza egin eta aurreskua dantzatu dute. Aburto izan da aurreskua abiarazi duena, azaldu duenez, "alkate naizen heinean, nire herriarenganako errespetua erakusteko modua da".\nMezatara, EAJko, PSE-EEko eta PPko zinegotziak joan dira. Iaz bezala, EH Bildu, Udalberri eta Ganemos Goazen Bilbao taldeetakoak ez dira joan, udalbatzako kideak ekitaldi erlijiosoetara joatearen aurka baitaude.\nMezaren ostean alkateak kazetariei esan dienez, “gaurkoa ospakizun, sentimendu, emozio, tradizio, omenaldi eta jairako eguna da”, eta “Begoñara bertaratuko diren 150.000 lagunentzako agur berezia” bidali du.\nTermometroek 30 graduko tenperaturak adierazten zituztela, basilikaren inguruan dantza taldeak eta erraldoiak egon dira ospakizuna girotzen, eta erroskilak erosteko postuak ere paratu dituzte.\nBilbobusen zerbitzu bereziak\nBilboko Udalak Bilbobusen zerbitzu bereziak jarri ditu gaur, jaieguna dela eta.\n03 linean (Plaza Biribila – Otxarkoaga) autobus gehiago jarriko dituzte; hamar minutuan behin aterako da bat, hortaz, 07:15 eta 22:20 artean.\na 22:20 artean.


Txistuaren zabalkundea Nafarroako musika eskola gehiagotara helduko da - Euskal Herriko Txistulari Elkartea\nTxistuaren zabalkundea Nafarroako musika eskola gehiagotara helduko da\nBy txistulari 2019 Martxoa 5 2020 Martxoa 17 Berriak\nArgazkia: Lizarrako Julian Romano Musika Eskola\nNafarroako Legebiltzarreko Hezkuntza Batzordeak Nafarroako Gobernuari txistuaren irakaskuntza, 2019-20 ikasturtetik aurrera, sei musika eskola berritara, diruz lagunduta, zabaltzea eskatu dio.\nHezkuntza Batzordean onartutako ebazpen baten bidez, legebiltzarrak Nafar Gobernuari eskatu dio txistuaren irakaskuntzaren eskaintza beste sei musika eskoletan ezartzea, hain zuzen ere Lizarra, Tutera, Zangoza, Andosilla, Zaraitzu eta Irunberrikoan. Zabalkunde hau diruz lagunduta eta tituludun irakasleak erabiliz egin behar dela zehaztu dute baita.\nProposamena babestu dute Geroa Baik, EH Bilduk, Ezkerrak eta ekimenaren bultzatzaile izan den Podemos-Orain Bai taldeak. Kontrako boza berriz, PSN eta UPNk eman dute.\nOnartutako eskaria, txistua Nafarroan hedatzeko bultzada berri bat da. Podemos-Orain Baik sustatu duen ebazpenak txistua “babes berezia eta sustapena” merezi dituela adierazten du, izan ere, musikatresna “Europako hiru zuloko flauten eremuan abanguardian kokatzen da” eta gainera, “Nafarroako kultur ondasunaren parte da Erdi Arotik, presente egonik mota ezberdineko ekitaldi, eskenatoki eta girotan, erakutsiaz horrela, gizartean zein sustraitua dagoen eta zer nolako izaera poliedrikoa duen”.\nHori guztiagatik, eta ekarpena egin nahirik musikatresna bizirik jarrai dezan “zeharo ezberdinak diren protokolo edo musika sinfonikoa bezalako eremuetan”, bere ezagupena sustatzea bultzatu nahi da, horretarako tituludun irakasleak baliatuz.\n[ARGAZKI GALERIA] Txistulariak inauterietan\n[ARGAZKI GALERIA] Txistulariak inauterietan (II)


Elías Querejeta Zine Eskola aurkeztu dute Madrilen zinema munduko hainbat profesionalen aurrean | Tabakalera - Donostia / San Sebastián\nElías Querejeta Zine Eskola aurkeztu dute Madrilen zinema munduko hainbat profesionalen aurrean\nEskolako zuzendariak, Carlos Muguirok, adierazi duenez, ''EQZEren proiektuak zinemagile kontzeptua hedatzen du zinemaren oraina, iragana eta etorkizuna lantzen dutenetara''.\nZinemaren munduko hainbat sektoretako pertsona garrantzitsuen ordezkaritza jori baten aurrean, hala nola Gracia Querejeta, Montxo Armendáriz, Jonás Trueba, Fernando Franco, Félix Viscarret edo Sergio Oksman, hiru graduondokoen xehetasun guztiak (Artxiboa, Komisariotza eta Sorkuntza) eta eskolaren irakaskuntza proiektuaren egitura azaldu dituzte. Eskolaren lehen ikasturtea 2018ko irailean hasiko da. Ikerkuntzaz eta dibulgazioaz arduratzen diren ildoei dagokienez, bi gauza gogorarazi dituzte. Batetik, EQZE elkarlanean ariko dela Instituto Internazionale Andreij Tarkovskij-rekin, urte hasieran aurkitutako Andrei Tarkovskik emandako zinema eskolen 90 orduko grabazioak zaharberritzeko eta hedatzeko; eta bestetik, dibulgazioari lotutako ildoak, zentroaren irekiera publikoa itxuratzeko ardura duenak, ardatz izango duela etxeko zinemari balioesteko ekitaldien programa; azken hori burutuko da anonimotasunaren ideiaren, zinema amateurrarenesplorazioaren, "izenik gabeko” filmen eta autoretza kontzeptuaren inguruko mintegi batekin.\nZinema amateurrareneta zinema anonimoaren inguruko esplorazioa


Scorpio eta Gemini - Sexuan, maitasunean eta bizitzan bateragarritasuna - Eskorpioia\nScorpio Eta Gemini\nScorpio Geminiekin bateragarritasuna maitasunean, bizitzan, sexuan, komunikazioan, adiskidetasunean eta konfiantzan. x\nScorpio & GeminiSexu eta intimitate bateragarritasuna\nGemini eta Scorpio baten arteko harreman sexuala Lurraren planetako punturik sakonenaren eta altuenaren konexioa bezalakoa da. Gemini Scorpioren mundu emozionaletik hain urrun dago, non haien arteko sexu ona ia ezinezkoa dela dirudi. Bikote honek jaioterriko zerrendetan beste posizio batzuekin lagundu behar du, harreman sexual eta maitagarri batean irauteko aukerarik izan nahi badu.\nGemini azalekoa izan daiteke eta ez dago hori hobeto ezagutzen duen beste seinalerik, Scorpio baino. Haien Aire elementua Merkurioren arauarekin eta bere emozio ezarekin konbinatuta Scorpioren amesgaiztorik txarrenetik hurbil dago. Escorpioa gure emozio sakonenen seinale da eta, beraz, sexualitatearen alde intimoenari lotua. Geminirekin harremana hasten dutenean, ziurrenik ez zaie burutik pasako horrelako pertsona asexual bat munduan egon daitekeenik.\nElkar maitemintzen badira, asko dago biak ikasteko. Scorpiok arreta handia ematen dio bere sexu-bizitzan eta oso sormena izan daiteke lasai dagoenean. Dena den, Geminik barre egin dezakeen giro ilun, sadiko edo masokista egiteko joera dute. Haien elkarrekiko errespetua oso puntu altuan badago, Geminik Scorpiori irakatsi diezaioke dena ez dela hain fatalista izan behar bere bizitza sexualean. Trukean, Scorpiok bere Gemini bikotekidearen sakontasuna eta giro emozionala emango dio inoiz aurkitu ez duten sexuari.\nScorpio & GeminiKonfiantza\nScorpio guztiek fidatzen dute ez duten arte. Izaera arraro eta posesibo hori dute, bikotekideari azkeneko konfiantza eman diezaiokeena susmoaren lehen harra sortu arte, normalean maltzurkeriaz eta errespetu faltaz. Gauza garbiak eta dudarik gabe gustatzen zaizkie, eta baldintzarik gabeko zintzotasuna emateko prest daude, horren truke gauza bera espero dutelako. Horra dator Gemini eta galdera sinple bat egiten du: nola izan naiteke zintzoa izan nire egia lehenik zein den ez dakidala? Barregarria da Gemini bikote batengandik halako zintzotasun zehatza espero izatea aldatzeko joera dutenean eta bihar zer sentituko edo zer egingo duen ideiarik ez dutenean. Hala eta guztiz ere, komunikaziorako trebezia dute, eguna salba dezakeena, baina Scorpio inoiz sendatu ez diren aurreko bihotz-hausteagatik mehatxatuta sentitzen ez bada bakarrik erabil daiteke.\nScorpio & GeminiKomunikazioa eta adimena\nGauza ona da Gemini edonorekin komunikatzea. Scorpioren izaerak hunkitu eta hunkituko ditu, eta ohi bezala oso bitxia. Hau Scorpioren sakontasuna eta gai interesgarriak areagotuko du, ilunegi eta depresibo bihurtzen diren arte. Geminik jorratu nahi ez duen zerbait da, behar ez badute. Zoritxarrez, ez dago Scorpiok Geminiengandik ikas dezakeela uste duenik. Azalekoagoak izan nahi badute ere, sakontasun gutxiko norbaitekin harremanetan jartzen direnean, egoa pizten da eta nagusi sentitzen dira haiek diren modukoak direlako. Geminik ez dute ia inoiz errespetatuko horregatik, eta beren nortasunaz elikatzen saiatu daitezke bereari kalitatea gehitzeko.\nInteresak partekatzen badituzte eta lanbide- edo hezkuntza-norabide antzekoak izanez gero, elkarren osagarri izan daitezke oso ondo. Geminik ideiak emango lituzke eta informazio berria deskubrituko luke, eta Scorpiok, berriz, sakonduko du eta guztiari benetako esentzia emango dio. Haien komunikazioa inspiratzailea izan daiteke modu honetan sartzen badira eta elkarren ezaugarriak onartzen hasten badira. Hainbeste dute elkarri emateko eta pena izango litzateke euren harremana ego-gatazka batean denbora gehiegi edukiko balute.\nScorpio & GeminiEmozioak\nBateragarritasun falta emozionala da haien sexu-bizitza hondatzen duena eta biei buruko mina ematen diena. Bata bestearekin maitemintzen bada, nekez pasatuko dute sentimenduak proportzio berean itzultzen ez badira. Sinkronizatzea zaila dela esan genezake, Scorpiok libreki emango lituzkeen emozioak Geminik oinetatik kendu beharko lituzketelako. Badirudi ez dutela eskala emozional bera eta honek biak asegabe edo haustura puntu batera utz ditzake. Beraien mundu emozional partekaturako aukerarik onena bi bikotekideek ahal dutena ematea eta trukean ezer espero ez izatea litzateke.\nScorpio & GeminiBalioak\nBeren harremanaren gauza ona da biek pentsamenduaren indarra baloratzen dutela. Scorpiok beste gauza asko inoren nortasunean baloratzen baditu ere, harrituta geratuko dira norbaiten adimenak eta trebetasunak. Geminik gauza berdinean jarriko du arreta, baina norbaiten adimenaren balorazio apur bat ezberdina izango du. Hala ere, balio bereko puntu partekatu bat izatea adostu dezakete, nahiz eta ahalegintzen diren beste gauza batzuk asko desberdinak izango diren.\nScorpio & GeminiJarduera Partekatuak\nBi hauekin gauza handia da aldaketarako duten irekitasuna. Geminik paisaia aldatu nahi izango du eta Scorpiok euren bizitza aldatu nahi izango du, pozik emanez Geminiren urrats txikiak helburu honetarako. Scorpio zeinu finko bat da, proportzio handietan ezartzen dena, eta Geminiren kalitate aldagarriak gogaitu egingo ditu kasu gehienetan. Hala ere, bizitzako esperientzia ezberdinen beharrarekin eta beti bilatzen duten ilusioarekin erlaziona daitezke. Nahiz eta gauza berdinek ilusiorik izan ez, ilusio nahikoa izango dute bi bikoteek elkarrekin zeharkatzea erabakitzen duten bidean aukeratzeko.\nGemini eta Scorpio normalean elkar gogaitu egingo dute zentzugabe. Horietako inork ez du arin ulertuko bikotekidearen nortasuna. Geminiri, bere bikotekidea deprimitu eta ilunegia irudituko zaio arrazoirik gabe, eta Scorpiorentzat, helburu edo sakontasunik gabeko esperientzia bat izan liteke. Ero maitemintzen badira, elkarren arteko aldaketarako maitasunaren bidez konektatu eta falta zaizkien gauza zehatzak eman ahal izango litzaizkioke. Geminik inoiz sentitu ez duten asetasun emozional sakona lortuko luke eta Scorpiok azkenean euren arima nahasia atseden hartzeko aukera izango zuen, eta konturatuko litzateke dena ez dela serio hartu behar. Ikasgai handiko harremana eta bi bikotekideen hazkunde pertsonalerako gaitasun izugarria da.\nVirgo Birjina Sagitario Gemini Kiloa\nzein seinale den urtarrilaren 28a\npisciak eta birjina bateragarriak dira\nzer zodiako zeinua den abenduaren 13a


Adimenen artean zubiak eraikiz edo zergatik pixka bat es más que mucho - Gaiak - Euskonews & Media\n2008 / 09 / 19-26\nCiencias sociales y humanas > Lingüística\nGorobel mendilerroa, altxor biziduna (Itzulpena euskaraz)\nSierra Sálvada, tesoro vivo (Versión original en español)\nEl individuo vasco en las novelas de Pío Baroja\nLa torre de Areilza en Ceberio (Bizkaia)\nAdimenen artean zubiak eraikiz edo zergatik pixka bat es más que mucho\nOso zoriontsua naizela uste dut. Segur aski, Ingalaterran jaio eta jatorrizko hizkuntza ingelesa dutenen artean, sei urterekin bigarren hizkuntza ikasten hasi zen bakanetakoa izango naiz, nire amak frantsesezko lehen hitzak eta esaldiak irakasteko pazientzia eta aurreikuspena izan baitzituen.\nZergatik uste dut zoriontsua naizela? Ez da, zuek agian horrela uste baduzue ere, gaur egun frantsesa akatsik gabe eta arin hitz egiten dudalako (egia esan, ez dago horrelakorik; unibertsitatean frantsesa ikasten jardun arren, tamalez hizkuntza herdoildu egin baitzait praktikarik ezaren ondorioz). Nire amak benetan eman zidana, egundaino nigan iraun duen hizkuntzarekiko eta hizkuntzekiko maitasuna izan zen, eta horregatik sentitzen naiz hain zorioneko.\nZer hizkuntza dakizkidan galdetuz gero, zaila izango litzaidake erantzutea. Jatorriz ingeles hiztuna naiz, eta espainierari dagokionez jatorrizko hiztunen maila dut ia. Frantsesez eta italieraz moldatzen naiz, eta behar izanez gero alemanez eta katalanez ere bai (garagardo kopuru zuzena eskatzeko eta Donostia inguruko metropolian galdutako turistei norabide aski zehatzak emateko adina bai behinik behin). Une batean edo bestean, kroazieraz, euskaraz, japonieraz, portugesez, swahiliz eta ketxueraz hitz egin dut, eta gutxi gorabehera ulertu izan didate. Elizetako latinezko izkribuak, oro har, deszifratzen ditut, eta gai naiz alfabeto zirilikoa eta grekoa edota karaktere japoniarrak eta txinatarrak bereizteko.\nHori guztia oso zirraragarria irudituko zaizue agian, baina, egia esan, neure burua lotsarazteari eta okerrak egiteari buruz batzuetan dudan berriketa gutxiko jarreraz eta hizkuntzarekiko liluramendu eta jakin-min sakonaz aparte ez dut uste dohain berezirik dudanik.\nArgazkia: t i n a | r a v a l.\nHizkuntza baten eta bestearen artean dauden aldeak eta bestelakotasuna harrigarriak dira, eta hori ez da beldurgarria, zirraragarria baizik. Jakina, hizkuntza ikasteak ahalegina eskatzen du, baina hasieratik hizkuntza bat ikastea zaila dela uste izatea ez da egokia nire iritziz. Ikuspegi horretatik, euskal hiztunek eta irakasleek sarritan mesede gutxi egiten diete euren buruari eta euren hizkuntzari. Ez dut uste euskara beste edozein hizkuntza baino zailagoa dela esan daitekeenik, baina zeharo desberdina bada. Izan ere, XVI. mendeko Giuseppe Giusto Scaligero jakintsu eta eleanitz ospetsuak hamaika hizkuntza zahar eta moderno ezagutzen zituen, baina euskara ezin zuen mendean hartu: “Cést un langage estrange que le Basque... On dit qu’ils s’entendent, je n’en croy rien.” Baina ezberdintasunak zailtasunarekin nahastea, berria eta ez-ohikoa den zerbaitekin gozatu ordez, nola moldatuko ote zarenari buruz larritzea esan nahi du.\nHona hemen hizkuntzen arteko desberdintasunak nola pozten nauten ikusteko zenbait adibide: euskarak eta swahiliak euren preposizioak izenaren amaieran eranstea edertasun handiko gauzatzat hartzen dut (zergatik izan behar du beti izenak itxura berbera?). Harritu egiten nau “jendea” hitzaren esanahia espainieraz singularra izatea, ingelesez plurala den bitartean. Alemanaren hitz ordena zorrotza ingeniaritza zehatzeko miraria da, eta aditzak erlatibozko esaldien amaieran jartzeak hotzikarak eragiten dizkit. Unibertsitatean, errusierako nire ikaskideen inbidia izaten zuen, beraiek bakarrik uler zezaketen idazkera misteriotsu dotore hura zela eta. Hizkuntza berri bat ikasteak ezinbestean dakar hots eta letra berriak ikastea (ß letra dut gogokoen, baina ñ ere ez dabil urruti), baita puntuazio landua ere (ç gakodunaren zale sutsua izan naiz ni beti – aitzakia ederra, frantsesaz gain, katalana edo turkiera ikasi behar izanez gero). Imajina ezazue alfabeto osoa berria duen hizkuntza berri bat ikastea! Kode sekretu bat! Zirraragarria benetan. Eta nire aurkikuntzarik berrienari dagokionez (aditzen eraketa hizkuntza semitikoetan), benetan, ez zenukete sinetsiko munduan zehar milioika lagunek etengabe eta itxuraz eragozpenik gabe erabiliko ez balukete.\nBeraz, aniztasun hori ikusirik, zergatik hartu lanik bigarren hizkuntza edo hizkuntza gehiago ikasten? Arrazoi asko daude. Elebitasunari buruzko ikerketek erakutsi dutenez, haur elebidunek ez dituzte kontzeptuak eta berauen inguruko mundua hitz arrunt bakunekin lotzen, eta, ondorioz, beren kide elebakarrak baino irudimen eta asmamen handiagokoak eta arazoak konpontzen trebeagoak izan ohi dira. Desberdintasuna onetsi eta beste kulturekiko jarrera irekiagoa izaten dute.\nBizitzan, bistan denez, guztion eskura ez dagoen luxua da elebitasuna, baina ez da nahitaezkoa beste hizkuntzetan maila handia lortzea lehen aipatutako onurez ohartzeko. Guy Deutscher hizkuntzalariak dioenez, beste hizkuntza batzuk jakitea “adimenen artean zubiak eraikitzeko gaitasuna” izatea dela, eta horren adibide ona egokitu zitzaidan duela gutxi txineraz hasiberrientzako urtebeteko ikastaroa egin duen emakume batekin izandako solasaldian. Ikasturtean zehar hainbat gauza interesgarri ikasi omen zituen, eta horien artean bat hauxe: bazkalostean norbait agurtzen denean, Europako hizkuntza askotan bezala “Arratsalde on” esan ordez, “Bazkaldu al duzu?” galdetu behar da. Egoera jakin batean esaldi zuzena erabiltzen jakiteaz gain, txinatarren pentsamoldeari dagokionez garrantzi handiko zorroztasuna ere bereganatu du emakume horrek.\nBidaiatu beharrik ere ez dago gaitasun horren erabilgarritasunaz ohartzeko. Etxetik inoiz irten ez bazarete, telebistarik ez baduzue eta Interneti uko egin ez badiozue behinik behin, ezinezkoa da jardunean hizkuntza desberdinetako eredurik ez topatzea. Agian atzerriko albiste-erreportajeren batean hitz batzuk ezagutu dituzuela ohartuko zarete, eta hala bada, berehala sarritan entzuten duzuen bizitasunik gabeko bikoiztaile monotonoarekin baino lotura estuagoak sentituko dituzue elkarrizketatu dutenarekin. Imajinatu autoz joan eta bidean doan Alemaniako kamioi batek daramatzan gaiak alboan idatzitakoaren bitartez asmatzea (hobby modura ez da oso zirraragarria, baina horrela auto-bidaia luzeak jasangarriagoak izaten dira). Espainiera apur bat dakien turistak edo euskara mugatuko euskaldunak hizkuntza horietan hitz egiteko ahalegina egiten badute, zubia eraikitzen ahalegintzen ari dira. Eta gogoan izan behar dugu zubiak, oro har, bi aldeetatik eraikitzen direla, beraz, entzumen bihotz zabal eta adore-emailea belarriraino iritsi nahi duen ahotsa bezain garrantzitsua dela. Pixka bat leloak bi norabideak hartzen ditu.\nGai horri dagokionez, bada, edozein hizkuntza ikastea —hitz gutxi batzuk bada ere— guztiz pozgarria izan daitekeela ulertaraztea izan da nire xedea. Espainieraz barra-barra hitz egitea bezain pozgarria da niretzat kroazieraz hitz pare bat jakitea. Gure haur guztiek ahalik eta gazteen ohartuko balira lilura horretaz, etorkizuna oso itxaropentsua izango litzateke noski. Espainian, behintzat, edonork jakin beharko lituzke oinarrizko esaera batzuk espainieraz, euskaraz, galegoz eta katalanez. Eta gure haurtzaroa aspaldi igaro bazen ere, ez da inoiz beranduegi izaten adimenen artean zubiak eraikitzen hasteko; eta ez lanerako, bidaiatzeko edo ikasketetarako bakarrik, eskaintzen duen bene-benetako atseginagatik baizik.


Estropada txukuna osatu du Enbatak Kontxako bigarren jardunaldian - Zarautz - Zarauzkohitza.eus\nEstropada txukuna osatu du Enbatak Kontxako bigarren jardunaldian\nAmaia Urbieta Arruti 2020-09-13 12:14\nEnbata Kontxako badian. (Arnaitz Rubio)\nZortzigarren egin badute ere, oso indartsu aritu den Hondarribiagandik 45 segundora geratu dira zarauztarrak. Gaurtik aurrera, play offean finkatuko dute begirada Gari Urangaren mutilek.\nAurreko igandean bezala, zortzigarren postuan sailkatu da Zarauzko Enbata Kontxako estropadan. Sailkapen nagusian ere zortzigarren geratu dira, baina gaurko jardunaldian egin duten denbora lehen estropadakoa baino hobea izan da: 45 segundo atera dizkie Hondarribia txapeldunak. Urdaibairen eta Donostiarraren artean lehia bizia izan da Kontxako banderako bigarren jardunaldiko lehen txandan; azkenean, Urdaibai bost segundo lehenago iritsi da. Zarautz-Babyauto lehen luzetik laugarren postuan joan da, baina beren mailan, estropada txukuna osatu dute zarauztarrek.\nBei emakumezkoen lehian bai gizonezkoenean, erakustaldia emanda nagusitu dira garaileak: Orio lehenengo eta Hondarribia ondoren. Ama Guadalupekoak aukera handiak zituen Kontxako Bandera irabazteko, baina horretarako gaur lan ona egin behar zuten, eta ez dute hutsik egin. Estropada dotorea osatu dute, eta Zierbenakoek borroka egin badute ere, bigarren postuarekin konformatu behar izan dute.\nLehen txandako denborak:\n1. Urdaibai (19:52.70)\n2. Donostiarra (19:58.18)\n3. Cabo da Cruz (20:00.36)\n4. Zarautz Arraun Elkartea (20:25.12)\nKontxako 125. bandera, sailkapena:\nZierbena 39:39.74 (+13.22)\nSanturtzi 40:02.40 (+35.88)\nOrio 40:02.66 (+36.14)\nBermeo Urdaibai 40:09.70 (+43.18)\nDonostiarra 40:16.48 (+49.96)\nCabo da Cruz 40:38.66 (+1:12.14)\nZarautz 41:22.66 (+1:56.14)\nBurua 'play off'ean\nSari ederra izan da Kontxako Banderan lehiatu ahal izatea Zarautz-Babyautorentzat, baina gaur gaurkoz burua Bermeon eta Portugaleten dute zarauztarrek. Datorren larunbatean eta igandean erabakiko da hurrengo arraun denboraldian zein ligatan lehiatuko den Enbata, eta gogor borrokatu beharko dute mutilek iaz Eusko Label ligan lortutako postua mantentzeko. Aurkari izango dituzte KAE 1 ligako Pedreña eta San Pedro, eta Galiziako Tiran eta Meira.


Mugarik Gabe COVID-19aren aurrean - Mugarik Gabe\nHasiera>Mota>Berriak, Beste mota batzuk, Manifestuak eta Adierazpenak>Mugarik Gabe COVID-19aren aurrean\nKoronabirusaren pandemia (Covid-19) eta ezarritako alarma-egoera ikusita, gure funtzionamenduan ahalik eta normaltasunik handiena mantentzen saiatuz, Mugarik Gabek honako neurri hauek hartu ditugu:\n– Jarduera publiko guztiak eten edo atzeratuko ditugu, beste abisu bat eman arte. Horien artean, martxoaren 27rako aurreikusita dagoen bazkideen batzarra. Beharrezko baldintzak betetzen direnean, data berriaren berri emango dizuegu.\n– Mugarik Gabe erakundeko langileek etxetik egingo dute lan. Horrek ordutegiak eta harremanak izateko moduak alda ditzake. Hala ere, erakundearekin harremanetan jarri behar baduzu, posta elektronikoz egin dezakezu.\n– Aurreikusitako bilerak telematikoki egingo ditugu. Ezinezkoa denean, eten edo atzeratu egingo dira.\nSolidaritatetik eta guztion onerako, premiazkoa da herritar guztiok neurri egokiak hartzea birusari modu aktiboan eusten laguntzeko. Informazio-iturri ofizialetara jotzea gomendatzen dugu, bai eta sare sozialetan zirkulatzen duen edozein informazio egiaztatzea edo gezurrezkoa bada baztertzea, ez baitute salbuespenezko egoera honen ondorioak behar bezala kudeatzen laguntzen.\nHorrelako larrialdi-egoerek, dauden egiturazko desberdintasunak eta bizitza erdigunean jarri behar duten politika publikoak defendatzen jarraitzeko beharra dagoela erakusten dute. Ildo horretan, garrantzitsua da gure gain hartzea gure erantzukizuna, hala nola, aste hauetan biziko garen senitarteko, bizilagun eta pertsonak zaintzea.\nGure Latinoamerikako erakunde-lagunak eta bertako herriekiko dugun kezka ere adierazi nahi dugu. Birusa herrialde batzuetara iritsita dago jada, eta osasun zerbitzuen egoera, desberdintasunak eta indarkeriak ikusita, baliteke han askoz zailagoa izatea aurre egitea. Ez dugu gogoratu gabe utzi nahi “elkartasuna herrien samurtasuna” dela, orain inoiz baino gehiago.\nUlermena eta elkarlana eskertzen dugu. Egoera hau lehenbailehen guztien artean irauli ahal izatea espero dugu. Sare sozialetan aktibo jarraituko dugu, egun hauetan interesatzen zaizkizuen lanak partekatuz.


Wikiloc - ibilbideak Izaba-Ardibidepikua-Larratza-Arrigorrieta M.-Arnaia-ITOLETA/KAÑADAXILOA-Berroeta-Belabarze-Izaba - Isaba, Navarra (España)- GPS track\nsenderismo (Ibilbide senderismo en Espainia → Nafarroa → Isaba )\n976 84 873\nRuta Circular a Ezkaurre desde Isaba por el Barranco de Berroeta y Valle de Belabarze (Pirineo Navarro/Pirineo Aragonés) (alpinismo)\nNondik gertu Isaba, Navarra (España)\n(2018-07-29) Egunpasa Euskal Pirineoetako mendietan.\nIbilaldia Izaba (810m) herrian bertan abiatzen da eta Izabako antenara daraman pista jarraitzen du hasieran. Behin antena aldera igota Ardibidepikua (1481m) tontorra zapaltzen da gandor zail batean dagoena, azpiagotik badago bidezidor bat Larratzara jarraitzeko hartu behar dena.\nZati honetan kontuz ibili behar da gandorrean.\nEguneko bigarren tontorra Larratza (1587m) dugu, hau behin Ardibidepikua gaindituta azken malda\nbatean dagoen zelaigunean gora eginez iritsiko gara tontorrera.\nAurrera jarraituz Arrigorrieta Mendebaldeara (1565m) joko dugu, tontor honek ez du zailtasun handirik, eta ikuspegi ederrak daude bertatik.\nHemen gaudela arazo bat izango dugu ezinezkoa delako Ategorrietako gandor hautsian aurrera egitea, honen ordez malkarrean behera jeitsi behar da gandor hau iparreko hegaletik gainditzeko Armalla aldetik ekialdera jarraituz Arnaia mendiaren lepora pasa arte.\nOztopo hau gaindituta Arnaia (1648m) mendia igoko dugu azken malda gogor bati ekinez, gaina zelai lau bat da. Hemendik aurrera eguneko tontor garaiena izango den Itoleta/Kañadaxiloa (1769m) mendirantz zuzenduko gara, mendi gaineko zelai gune zabal batean aurrera eginez, bere lepora jeitsiz, 1600m, eta azken zatia zelaian gora igoz.\nEguerdia da eta zerbait jan eta atseden apur bat hartzeko ordua da. Niri ibilaldi nahiko gogorra egin zitzaidan, Arrigorrieta aldea gainditzea eta Arnaia igo ondoren luze samar jotzen duelako Itoleta/Kanadaxilora heltzea.\nJeitsiera bidea Gallarifonda zeharbidea deitzen den bidezidorretik egin nuen Berroetako oihanerantz jeitsiz eta honen barrenean Izaba herrirainok garamatzan Belabarzeko pistarekin bat eginez.\nIzaba, herria, hasiera puntua\nArrigorrieta M. (1565m)\nIzaba, herria, amaiera puntua\nKaixo, zure lagunak ibilbide interesgarri hau topatu du Izaba-Ardibidepikua-Larratza-Arrigorrieta M.-Arnaia-ITOLETA/KAÑADAXILOA-Berroeta-Belabarze-Izaba https://eu.wikiloc.com/ibilbide-senderismo/izaba-ardibidepikua-larratza-arrigorrieta-m-arnaia-itoleta-kanadaxiloa-berroeta-belabarze-izaba-32429722 Ondo izan, Wikiloc - Rutas del Mundo


AlbisteakGontzal - 2020-01-20 0\nBatz Taldeko enpresa honen itxierak 600 pertsonari eragingo lieke Igorre inguruan. Gaur manifestazioa egin dute Arrasaten, Mondragon Korporazioari bilera bat eskatu diote.\nAlbisteakMondraberri - 2020-01-08 0\nUdalak herritarrekin adostuko du herriko TAO sistema prozesu parte-hartzaile batekin\nEgun 13.196 ibilgailu daude Arrasaten, 1,5 etxebizitza bakoitzeko. 2007an 2,98 desplazamendu burutzen zituen arrasatear bakoitzak eguneko; egun 3,4. Ibilgailu pribatuaren erabilera egun...


IKEA negozio-ideia eta ikuspegia - IKEA\nUneko orrialdea: Negozio-ideia eta ikuspegia\nNegozio-ideia eta ikuspegia\nEtxeko bizitza izugarri gustatzen zaigu. Gure kultura irrikaren, batasunaren eta lortzeko jarreraren gainean dago eraikita. Baikorrak gara eta beti gaude gauzak egiteko modu hobe eta berriak, kulunkaulki bat pakete lau batean sartu ahal izateko diseinatzetik, edonorentzako eskuragarriak LED bonbillak sortzera arte. Gure ikuspegia gehiengoarentzat hobea den eguneroko bizitza hobea sortzea da: bezeroentzat zein kolaboratzaileentzat eta baita gure hornitzaileekin lan egiten duten pertsonentzat ere.\nIkuspegi hau etxearen dekoraziotik haratago doa. Gure negozioak munduan eragin positiboa izatea nahi dugu: gure materialetatik datozen komunitateetatik, gure produktuek gure bezeroei etxean bizitza iraunkorragoa bizitzen laguntzen dieten moduan.\nEgiten duguna partekatzean eta uste dugunaz hitz egitean, gizartean aldaketa positibo baten parte izan gaitezke.\nGure ikuspegiak zergatik existitzen garen erakusten digun bitartean, gure negozio-ideiak lortu nahi duguna adierazten digu. IKEA denda bat bisitatu duen edonorentzat, gure negozio-ideia nahiko argia da: «etxerako ondo diseinatutakoak eta funtzionalak diren produktu-aukera zabala eskaintzea, jende gehienak erosteko moduko prezioan».\nHonek esan nahi du gure produktuek honakoak bete behar dituztela: diseinu polita, funtzionalitate ona, jasangarriak izatea, kalitate onekoak eta prezio onean eskuragarri egotea. Guk «diseinu demokratikoa» deitzen diogu horri; izan ere, uste dugu etxeko dekorazioa pertsona ororen esku egon behar dela.\nPertsona gehienek gustuko dituzten produktu bikainek ekoizpen-bolumen handiak sortzen dituzte, eta horrek esan nahi du eskaintza hobeak lortzen ditugula eta gure produktuak prezio txikiagoan eskaini ditzakegula. Gainera, gure produktuak pakete lauetan paketatu eta bidaltzean, espazio gutxi okupatzen dutenak, biltegiratzeko eta garraiatzeko gastuak murriztu egiten dira, eta, beraz, gure prezioak murriztu ditzakegu.


Bakoitzari berea • ZUZEU\nSuarezen hil kapera ala estatu kolpea? – Oier Aranzabal\nSuarez hil da. Eta kuriosoak dira hildakoak, denak pertsona onak edo txarrak baitira. Ez dago erdibiderik Jon Intxaurragak dioen legez. Harrigarria da heriotzak nola bihurtzen duen santu mediokrea, nola egiten duen mediokrea santu eta abar. Deigarria nola bihurtu nahi den mito, ez dena. Alta, nola idatzi nahi den errelatoa beti, hau edo beste salbatzaile gisa ipintzeko. Edo demokrazioaren arkitekto gisa, idaztera mugitu gaituen adibideari segiz.\nIntxaurragak zerrendatzen dituen erreforma guztiak garrantzitsuak izan ziren frankismotik zetorren Espainia hartan, hainbeste bider aipatutako “kalean normala zena, normaltzeko” bidean. Madril masta erdira igotako bandera espainiarrez gainezka da, zeudenak eta ez zeudenak igo dituzte presidentearen omenez. Omenaldi erraldoia egin zaio alajaina, trikorniodunez eta polizia nazionalez inguratutako Kongresuan. “Ez dago ukatzerik frankismoaren kumea zenik. Ez dago ukatzerik euskararen inguruan bota zituen hitzak mingarriak direnik”, dio Intxaurragak, eta gehituko nioke, aipatu lorpen guztiak ez zaizkio frankismoari, edo haren oinordeko zen Suarezi eskertu behar. En dira, Jon, “bere ondarea”. Aurrerapauso horiek testuinguru historiko hartan eman beharrekoak ziren bai ala bai. Derrigor. Eta inori eskertu behar bazaizkio, euskal zein espainiar gizarteari eskertu behar zaizkio. Urte latzetan oposizioa egiten ibili zirenei, hala politikoki, nola militarki. Bizia eman zutenei, oraindik non dauden ez dakigunei. Haiek gabe ez baitzen halakorik lortuko.\nMadrilgo Sol plazan aditu nuen bart gauez, interbentzio eta interbentzio artean: “¿Suarez? Ya está muerto, y de él mejor no hablar.” Ez dakit aukera zentzuduna errespetuaren izenean ixiltzea den, baina frankismoak onartu eta “trantsizio eredugarria” sortu zuen presidentea santu bihurtzea baino zentzudunagoa bai behintzat. Bakoitzari berea, hori da dena.\nheriotza, hil, politika, suarez


Uztarria.com-eko Josu Azpillagarekin Argia Sarietan\nLuistxo Fernandez 2005/01/30 09:20\nPoz handia izan da niretzat Uztarria.com-en Sareko Argia Saria.\nSari banaketan Josu Azpillagaren ondoan egon nintzen Lasarte-Orian. Josuk asmatu eta egin zuen Uztarria.com. Eta bere herriko talde handi horrek, Uztarria koordinakundeak, sinetsi egin zuen Josuren ikusmiran eta tresnan eta horrela eman diote bizia, Interneteko herri-ekimen sendo bat egin arte. Uztarria.com sortu zenean Josu Azpillaga Ikerlanen zegoen; orain lankide dut CodeSyntax-en.\nSari banaketan Kepa Urbieta Uztarria.com-eko editoreak eskertzako ohar bat irakurri zuen (errezitatu, ia ia), eta hona ekarriko dut. Pare bat puntu nabarmentzeko, dirulaguntzak nork ematen dizkien esan zuenean, Eusko Jaurlaritza falta: euskara eta teknologia berrien laguntzetan Kultura Sailak ez du aintzakotzat hartzen Uztarria.com. Ulertezina da, injustizia bat. Miren Azkarate Kultura Sailburua han zegoen, eta jakin beharko luke. Bestalde, blogekin hasiko ote diren iradoki zuen Kepak. Ea ba.\nLehendabizi, eskerrik asko Uztarriaren izenean Argia-ri, Internet arloko saria emateagatik.\nUztarria Kultur Koordinadora, Azpeitiko elkarte zabal bat da, 1998an sortua, eta herriko hezkuntza, euskara eta kultur erakundeek osatua. Lan arloan, Komunikazioa, Euskara eta Kultura dira Uztarriaren ardatzak, eta Komunikazio ardatzaren barruan, proiektu hauek ditugu abian:\nEta Urola-Kostako Hitza egunkaria.\nHain zuzen, 2002an sortu genuen uztarria.com, eta horrekin ere apustu handia egin genuen Uztarria Kultur Koordinadoran arlo komunikatiboan. Gure moduko elkarte txiki batentzat, komunikazio arloan esperimentu berriak abiatzea apustu handia delako. Komunikazio tresna dinamikoa egitea genuen helburu. Herritarrei eta herriko taldeei hitza ematea: beraiek albisteak egiteko aukera jarriz, iritziak egiteko, eztabaida gunean parte hartzeko, albisteei erantzuteko, inkestan botoa emateko. Eta, horretarako, dinamizatzaile papera beharrezkoa zela ikusi genuen. Hori izan da uztarria.com egiten dugunon lana: ataria dinamizatzea albisteak gehituz, eztabaidak proposatuz, hanka sartuz, asmatuz...\nAtal berriak gehitu genituen duela urtebete, esperimentu txiki berriak eginez: elkarrizketak on-line, efemerideak, euskara atal berria... Batzuek besteak baino hobeto funtzionatu dute. Ikasten ari gara. Baina, egia da, parte-hartzeak eta jaso ditugun bisitak geu ere harritu gaituela. Jende gutxi omen dabil Interneten, oro har. Azpeitian gutxi gara. Baina, edo azpeitiar denok konektatuta bizi gara, edo kanpokook interes handia duzue gure herriarekin. Ez dakigu. Orri asko erakusten ditugu, behintzat: 1.000 bisita egunero, 6.000 orrialde egunero. Eta parte-hartzea goraka joan da beti.\nKomunikazio tresna dinamikoa egitea dugu oraindik ere helburu. Eta baditugu aurrera begirako asmoak ere: herriko artxibo digital handia sortu nahi dugu (herriko historia, hautes emaitza denak, udaletxeko informazio xehetua, turismoa, liburuak, herritar ezagunakâ¦), zerbitzu arloa indartzearekin batera (telefonoak, ordutegiakâ¦); blog-ekin ere, hain modan dagoen kontzeptuarekin ere, esperimentatzen hasteko gogorik ez zaigu falta... Ikusi egin behar. Esperimentatu egin behar. Helburua: gero eta jende gehiagorentzat izatea uztarria.com Azpeitiko ataria.\nBesterik gabe, eskerrak:\nBerriz ere Argiari.\nEskerrak uztarria.com diruz laguntzen duten bi erakunde publikoei (Azpeitiko Udalari eta Gipuzkoako Foru Aldundiari).\nTeknikoki, hasieran batik bat, lagundu ziguten CodeSyntax enpresakoei.\nEskerrak Uztarriako bazkideei (1.025 gaur egun).\nEta eskerrak, nola ez, uztarria.com-en irakurle eta parte-hartzaile guztiei.\nBesterik gabe, 2005eko urtarrilaren 28an, Lasarte-Orian, Uztarria Azpeitiko Kultur Koordinadora\nTxitxardin Beltza jatetxean lagun asko ikusi nituen. Aspaldi ez nuen Jose A. Del Moral Berrinet ikusi eta han zegoen, bere proiektu berriak, Alianzo enpresak, ematen dizkion buruhausteekin. Sareko Argiako arduradun Eli Pombo ez nuen ezagutzen, eta harekin ere topo egin nuen. Grazia egin zidan IÃ±igo Aranbarriren hitzaldiak, merezitako sari bat jaso ondoren. Kazetari ez den bati prentsakoa ematea, urrezko baloia Ronaldinhori barik, haren masajistari ematea zela esan zuen. Orduan pentsatu nuen: Ronaldinhori barik, Asier Riesgori ematea bezala akaso? Baina ez, txantxa da. Hizlandia beharrezkoa da, batez ere, Gaztelumendik azpimarratu eta ondo entzun zuen bezala, ideologia duelako gaia, ez filologia.\nSustaturen argazkiak, XML feed batean\nLuistxo Fernandez 2005/01/28 13:58\nSustaturen argazkien sekzioa iragan irailean ireki genuen. Orain, ikusmira grafiko honi XML feed edo jario bat ezarri diogu.\nHarpidetza egin feed irakurgailuarekin felbide honetera (http://www.sustatu.com/argazkia/rss) eta zein irudi dagoen jarraitu daiteke, orain, Sustaturen azala edo argazki atala zuzenean bisitatu barik.\nBloglinesetik ederto jasotzen da. Honela:\nEuskal blogosferan, fotolog izenda daitekeen blog pare bat badago, Sarean.com-eko Jabi Zabalaren argazkien bloga, (benetako fotolog hutsa) eta Begietatik, Patxitrapero blogariaren alderdi grafikoa. Beste blogari batzuen feed-etan irudiak ere sartzen dira, eta, azkenik, bere burua argazkilaritzat aurkezten duenik ere bada, urtarril honetan bertan estreinatu den Jose Luis Irigoien blogari eibartarra.\nHonenbestez, beraz, hiru feed eskaintzen ditu Sustatuk, artikuluena, argazkiena eta Jamaika ikusteko jaio gara atalarena\nZirkoa Eusko Legebiltzarrean\nLuistxo Fernandez 2005/01/26 16:20\nGaur albistegiak ondo ulertu baditut, polita dator datorren astelehena Eusko Legebiltzarrean.\n2004. urteko azkenengo bozketa parlamentarioak zirko polita izan ziren. Batean, legebiltzarkide batek hankasartze bat egin zuelako, urte osorako aurrekontuak onartu ziren. Bestean, Batasunakoek hiru baietz eta hiru ezetz esan, eta Ibarretxe Plana, onartuta.\nZera da egutegia:\nOtsailaren 1ean, asteartean, Madrilgo Kongresuan bozkatuko da estatutu proposamena, Ibarretxe Plana. Eusko Legebiltzarreko ordezkaritza batek defenditu behar omen du.\nBezperan (astelehena, urtarrilak 31), erabakiko du Eusko Legebiltzarrak nor bidali.\nOrain, adi ze gertatu daitekeen astelehen horretan, Teleberrin entzun dudanagatik.\nBi bozketa gertatuko dira.\nBatean erabaki behar da ea ze ordezkaritza bidali. Hiru lagunekoa izan daiteke gehienez, edo gutxiagokoa. Edo zero, Atutxak esan duenez, ordezkaritzarik ez. 0, 1, 2 edo 3 beraz. Bozketa gehiengo sinpleak erabakiko du, eta Batasunak du giltza, hortaz.\nBigarrenean, erabaki behar da nor doan. Hiru laguneko ordezkaritza erabakitzen bada, hortxe dago koxka, zeren eta, entzun dudanez, legebiltzarkide bakoitzak izen bakarra eman behar du bozketa bakarrean. Hau da, hirukoak denek batera Ibarretxe aukeratu dezakete, baina baita PPk Leopoldo Barreda. Hirukoak bi hautagairen artean banatu ditzake bereak, adibidez, Ibarretxe eta Larreina, baina horrela ere ezingo du Barreda PPk aurrera ateratzea.\nHortaz, lehen bozketan hiru lagunen alde irteten bada bozketa, Barreda joango dela ia segurutzat jo daiteke... Baina zeinek lagunduko dio? Akaso erabaki dezake hirukoak bere botoak Arnaldo Otegi eta Jon Salaberriaren artean banatzea, Batasunekoak joan daitezen Madrilera Barredarekin astearteko egun haundira... Ibarretxe ezinezko bozketa batean Barredaren ondoan agertaraztera behartzen badute, akaso horri uko egin eta Otegi operazioarekin antzezpena salatzea erabaki dezakete.\nMacGyverren irudi gogoangarriak\nLuistxo Fernandez 2005/01/24 13:21\nMacGyverren bideo famatua, euskaldunen kontra, Jabi Zabalak saretik berreskuratutako ondare ederra, Sarean.com webgunean jarri du Jabik.\nXabier Pagola Euroberri proiektukoak aurkikuntza komentatu du eta honako pantaila irudiak atera ditu, denon gozamenerako:\nPantailak erakusten duen moduan, portzierto, MacGyver da A itsatsiarekin hor tartean, eta ez McGyver.\nIkuslizunak eta Euskaltelen euskarazko beste testu antologiko batzuk\nLuistxo Fernandez 2005/01/21 14:06\nDuela pare bat egun azaldu zen irudi hau Sustatun.\nGasteizko Mediomortokoek aurkitua, Euskaltelen kable bidezko eskaintzaren berri ematen duen aldizkarian, atal tematiko bat, zer ikusi daitekeen telebistan: ikusLizunen saila... IKUSLIZUNAK!\nAzalean Finding Nemo marrazki bizidunetako filmeko marrazoa ageri den alea omen da.\nEuskaltelek egindako beste antologiko batzuk, ItzuL-en joan den gizaldiko artxiboetara bidali nituen bere garaian. Horien artean, nire faboritoa, Txartela Euskaltela, vaya tela\nZera izan zen: Produktu berri baten propaganda bidali zidan Euskaltelek. Euskarazko izena jarri zioten: Txartela Euskaltel.\nZertarako balio zuen? Gaztelaniaz azalduta, honetarako: "A partir de ahora, con la Txartela Euskaltel podrÃ¡ realizar llamadas interprovinciales..."\nEuskaraz azalduta, berriz: "Hemendik aurrera, Txartela Euskaltel-arekin probintziartera, nazioartera eta..."\nTxartela Euskaltela, vaya tela\nBeste batean, beste publizitate elementu bat etxera. Kasu honetan "kartoi mugikorra" da publizitate puska hori. Paperean testutxo bat ageri zaigu, baina tolesdura batetik tira egin eta azpian beste testutxo bat irakurriko dugu. Hala diote goiko (a) eta beheko (b) testuek gaztelaniaz eta euskaraz.\na) Y te regalamos 500 ptas. en llamadas  b) Y 500 ptas. MAS si contestas a nuestra encuesta\na) Eta 500 pta. erregalatuko dizkizugu deietan  b) Eta 500 pta. erregalatuko dizkizugu deietan\nKasu hau aspaldi hartan kontatu nuen ItzuL-en.\nBizkaie.biz, RSSa eta blogak\nLuistxo Fernandez 2005/01/18 10:55\nBizkaie aldizkariko Koldo Isusik elkarrizketa egin dit, eta han dago, sarean. Blogintzaren inguruan jardun dugu.\nArgazkiak azarokoak dira, Koldo Euskarazko Kazetaritza Kongresuan ezagutu nuenekoa (2004ko azaroa), eta benetan itxura tristea ematen dut gero! Berriketaldia (bizkaieraz) berriagoa da, jakina. Galde-erantzunetan ziri txiki bat sartu diot Bizkaie-ri, eta bere horretan argitaratu dute, zintzo:\nBizkaie!-k, uste dot nik, albistegi jarraitua euki eikean, beraren RSS feedagaz, alez aleko argitaratze modu hori euki beharrean. Eta blog personalak be sortu zeinkiez zeuon azpiegitura horretan. Ez dot gatx ikusten, eta bai, ostera, logiko.\nTechnoratiren tag bilatzailea, web semantikorantz urratsa\nLuistxo Fernandez 2005/01/14 21:48\nTechnoratik tag bilatzailea estreinatu du gaur, Flickr, Del.icio.us eta blogosfera oro har elkarlotzen, eta berehala hasi gara testeatzen lanean. Garik ez du blogik, eta beraz bere berbak hemen jarriko ditut:\nKonturatzen zarete, tag kontu hau dela web semantikoan pauso handia ezta?\nInterneteko zerbitzu guztietan tag-ak definitzen baditugu...\nTechnoratirena web semantikoranzko urrats gisa uler daiteke, eta baita folksonomia kontzeptu berri-samarraren orain arteko triunfo handitzat hartu. Baina Technoratitik harantzago doaz inplikazioak: web zerbitzuen adibide on bat, bere kategorian lehena, eskaini digu Technoratik. Beste hainbat web zerbitzu berri ere ikusiko ditugu, eta egingo ditugu geuk ere bai, bai horixe.\nEz gaude geldi. Gaur egokitu dugu Sustatu bere atalak blog tag gisa uler ditzan Technoratik. Egina. Ikusi martxan bilaketa hauetan:\nIkusten da halaber, Wordpress-ekin egindako blog euskaldunak prest daudela aurrerakuntza honetarako, hor ageri baitira Berriemaile.com-ekoak eta Gaztelumendi ere.\nEibar.org-eko blogak ere ez dira geldi geratu. Erral-ek hack bat asmatu du gure azpiegitura Technoratiren tresnara egokitzeko, eta Coreblog-en komunitatean zabaldu dugu jada horren berri. Aplikatzen ere hasi gara, eta lehen emaitzak ikus daitezke jada, nola Erralen weblog-eko sarrera batzuk ageri diren hor zehar:\nAxier Lopez eta Mambo\nLuistxo Fernandez 2005/01/14 14:36\nIrudiak kudeatzeko programa polit eta doako bat, XNView euskaratu zuelako ezagutu nuen (telematikoki) Axier Lopez bere garaian.\nBerriro gurutzatu naiz berarekin, eta orain Ekogaia.net-ekin dihardu. Bere mezu pribatu batetik kopiatzen dut jarraian datorrena. Ez da haserretuko, ze, berak dioenez, Creative Commons Lizentziapean dauka burmuina eta hortik ateratzen den gehiena... Nire blogeko edukiak ere lizentzia bertsuarekin doazenez, horra:\nEkogaia pasa dan urtean burutu genuen proiektuaren izena da. Gure buru eta poltsikotik ateratako ideia ta proiektua ;-) Energia berriztagarrien erabilpena Euskal Herrian sustatzeko taldea. Horretarako estreineko ekimena izan zen Europan dauden esperientziak gertutik ezagutzeko 4 hilabetez bueltaka ibili ginen.\nWebgunean egon ginen zenbait herrialderen inguruan egin nituen kronikak azaltzen dira(erdia baino gehiago falta da eskegitzeko). Irratiko elkarrizketak, bideoak, argazkiak... nahikotxo faltan ondino egia esan.\nAurten heldu behar diogu honi, ea behar bezala jartzen dudan weba. Hasiera batean energia berriztagarrien ataria izateko idea zegoen eta.\nXNView da oraindik ere euskarazko nire programa faboritoetakoa! Beste batean idatziko dut haren gainean blog honetan.\nAxierrek ez dio software doakoa itzultzeari utzi. eMule Plus p2p programarekin ere ibili zen. Orain Mambo paketearekin ari da. CMS librea da Mambo. Euskarazko bertsioa jada bukatuta omen du Axierrek eta orain zenbait osagairekin dabil.\nZorte on, Axier.\nIpuin harrigarriak zentimo biren truke\nLuistxo Fernandez 2005/01/12 16:02\nBat. Gaztelumendik Arartekoari idatzi dio euskaraz, eta hark erdaraz erantzun. Neuk behin idatzi nion Juan San Martin arartekoari, euskaraz, eta haren erantzuna ere gaztelaniaz iritsi zitzaidan. Ez nuen sekula pentsatuko holakorik gerta zitekeenik, euskaltzain eta euskaltzale batekin. Ikusten dudanez, erakundeak berdin funtzionatzen segitzen du, arartekoak euskaldun osoak izan arren. Neuk kexuka erantzun nion San Martini, barkamenarekin idatzi zidaten, kontu izaten dutela beti, eta halakorik ez zitzaiela sekula gertatu... Korrespondentziarekin jarraitzen badu, ikustekoa izango da ea ipuin berdina kontatzen dioten orain Gaztelumendiri.\nBi. Lorategietako Gnomoen Askapen Frontearentzako moduko kasu bat (Front de LibÃ©ration des Nains de Jardin - FLNJ, eta haren aliatu-sarea ). Etxe bat zegoen Eibarren, 16. mendekoa. Ondare arkitektonikoz soberan gaudenez, botatzea erabaki zen, baina bederen konpromezua hartu zuten etxean zeuden gargola zaharrak salbatzeko. Igaro dira hilabete batzuk, bota dituzte etxeok, eta gargolak kamino bazter batean aurkitu dituzte (info gehiago: bat bi )


[Gomendioa] "Ataun of the Death" trilogia: Euskal zonbiak — Gaztezulo\n[Gomendioa] "Ataun of the Death" trilogia: Euskal zonbiak\n[Gomendioa] "Ataun of the Death" trilogia: Euskal zonbiak Gaur Zonbi Harrotasunaren Eguna da eta hori aitzakiatzat hartuz euskal zonbiak berpiztu nahi izan ditugu "Ataun of the Death" trilogia gogoratuz. https://www.gaztezulo.eus/albisteak/gomendioa-ataun-of-the-death-trilogia-euskal-zonbiak https://www.gaztezulo.eus/albisteak/gomendioa-ataun-of-the-death-trilogia-euskal-zonbiak/@@download/image/191221napardeath.jpg\nGaur Zonbi Harrotasunaren Eguna da eta hori aitzakiatzat hartuz euskal zonbiak berpiztu nahi izan ditugu "Ataun of the Death" trilogia gogoratuz.\nXabier Padin eta Beñat Iturrioz-ek zonbiak euskaldundu zituzten trilogia dibertigarri batean. Argi dago ez duela The Walking Dead-en aurrekonturik, bai ordea irribarrea aterako dizuten ideia bikain pila. Gutxirekin trilogia ederra sortu dute, eta hori baloratuz film bakoitzean barneratzeko gai bazara oso gomendagarriak diren hiru istorio ezin originalagoz gozatzeko aukera izango duzu. Gainera, zonbien bidez gure historia eta honek eman dituen pertsona esanguratsuak ezagutzeko parada izango du ikusleak.\nLehendakaritzara, trikimailuen bidez, lehen lehendakari ez-nazionalista iristen denean hirugarren karlistadarako hazia sortzen da eta bi zientzialari karlistek Zumalakarregi berpiztu nahiko dute. Esperimentuan Idiazabalgo gazta lehiaketan aurkeztuko duten, bertan gazta kutsatu egiten da eta ondorioz Ataundar guztiak zonbi bilakatzen dira gazta jan ondoren...\nZumalakarregi berpiztu ondoren, Jon Tomas eta Josu-Jon Tomas (Ataun Of The Dead-eko bi zientzialari karlistak), XlX. mendean hildako soldadu karlistak lurpetik atera eta berpizten hasten dira. Zonbi plaga honek Partidu Nazionalista Banpiroko kideen nagusigo politikoa eta biziraupena kolokan jarriko ditu. Kinka honetatik ateratzeko modurik onena Agirre lehendakaria esnatzea dela erabakiko dutelarik. Ondorioz Zumalakarregi eta Agirreren arteko norgehiagoka bat hasiko da, lehendakari unionista Erkidego Autonomoko agintaritzatik kendu ondoren Erkidegoan ez ezik Euskal Herri osoan nork aginduko duen erabakitzeko.\nLehenengo filmean berpiztu eta bigarrenean Eusko Alderdi Banpiroa garaitu ondoren, Zumalakarregi zonbia Iruñera abiatuko da bere burua euskaldunen errege izendatzeko asmoz. Bidea ez da uste bezain erraza izango ordea, Ezker Abertzaleak Antso Azkarra momia berpiztuko baitu, nafar erresuma berrezarri eta tronua berreskuratzeko asmoz. Nor izango da garaile tronua lortzeko dema honetan?


Hasiera EUROPAKO ESTRATEGIAK Laurent Koscielny Childhood Story Plus Untold Biografia Hechos\nApirilaren 10, 2018\nLB izenez ezaguna den Genius Defentsarako Story bat aurkezten du; "Bosscielny". Gure Laurent Koscielny Haurtzaroko Story plus Untold Biography Factsek bere haurtzarotik datozen gertakari garrantzitsuenen kontu osoa dakar orain arte. Azterketa bere bizitza istorioa fama, familia bizitza eta askok off eta ON-Pitch gertaerak (gutxi ezagutzen) bere inguruan dakar.\nBai, denek dakite bere gaitasun defentsibo oldarkorrengatik, baina gutxi dira gure Laurent Koscielnyren Biografia oso interesgarria dela. Orain adieu gehiago gabe, dezagun Begin.\nLaurent Koscielny Childhood Story Plus Untold Biografia Hechos -Bizitza goiztiarra\nLaurent Koscielny 10 irailaren 1985 egunean jaio zen Tulle-n, Frantziako Limousin eskualdeko hirugarren herria eta futbolean jolasteko leku okerra, bere herritarren kontrako apustuarekin. Laurent Koscielny Bernard Koscielny jaunarengandik jaio zen, eta semearekin batera poloniar nazionalitateak zeuden.\nLaurentek Tulle-ko meatze familia batean hazi zen, Frantziako erdialdeko komuna, leku bat hutsean amaitzen denean futbola bat da. Haurtzaroko istorioa interesgarria da, ezohikoa bada mutiko bat trapu batekin aberastasun istorioarekin talentu apartekoa bedeinkatu zen. Laurent Bere haurtzaroko garaian, bere ametsak egia bihurtzeko erabaki zorrotz bat izan zuen. Bere asmoak ez ziren jantzia pasatzen. Laurenten futbolaren antzekoa izan zen, bere anaia zaharrena lotu zuen baina inoiz ez zuen jokoa egin.\nBere hitzetan ..."Futbolari profesional gisa jokatzen hasi zen ideia amets hutsa besterik ez zen, nire adineko edozein umeentzako fantasia moduko bat espero zitekeen. Garai hartan pentsatu nuen gauza bakarra futbola, jolastu eta jolastu zen berriro jolastea zen. Neure burua gozatzea, lagunekin egotea eta haiekin denbora kalitatearekin partekatzea. Futbolean jolasean aritu nintzen, nire adineko haur gehienak bezala.\nLaurent Koscielny Childhood Story Plus Untold Biografia Hechos -Laburpenean lanean\nLaurent 2004-en lanean hasi zen Guingamp-ekin, hala nola talentuak sortu zituen talde bat Didier Drogba eta Florent Malouda. Bere lanbide profesionala eskuineko eskua hasi zuen eta hiru urte lehenago konturatu zen indarra hartu baino lehen. Laurentek lan asko, sakrifizioak eta zorroztasun handiak egin zituen, Guingampeko goi zuzendaritzapean sustatu baitzuen. Laurent 18 urte zituela, dirua aurrezten hasi zen neure burua eta nire familia emateko. Gero, Frantziako Ligako postuetara igo zen Tours eta Lorienten jokatu zuenean, geroago Frantziako goiko hegaleko futbolari sustapenean laguntzeko.\nLaurenten defentsa estilo oldarkorra izan zen, Arsenalek 7 uztailean 2010 sinatu baitzuen. Arsenaleko batzordeak aurrekoa zigilatu zuen, baina Arsene Wenger-ek ezin izan zuen behin betiko onartu, Hego Afrikan baitzegoen eta bere telefono mugikorra etxean utzi zuen. Koscielnyk garai bat eragin zuen Frantziako egunkarien arabera, Arsenal taldeko entrenatzaileekin entrenatu eta bere iragarkiaren iragarkirik gabe eta Wenger-ek zuzendua. Ondoren, finlandiarra eta 6 kamiseta zenbakia eman zitzaion, Fulham-era joan zenean Philippe Senderos-ek eramatua.\nLaurent Koscielny Childhood Story Plus Untold Biografia Hechos -Bizitza erlazioa\nEsaten da lan polita guztiek eskubidea dutela leku egokian eta une egokian. Zalantzarik gabe, Laurent Koscielny-k bere irteera pertsonala dauka, ederra eta osatua neska Claire Beaudouin.\nBi zaleek 2015 urtean ezkondu ziren, Arsenal eta Frantziako hainbat taldek parte hartu zutenean.\nFrantziako prentsak interes handiagoa zuen arren Raphael Varane Ezkontza egun berean gertatu zen. Koscielnyk ez zuen Frantziako prentsak bere ezkontza ekitaldirako argazkiak atera ahal izateko baimenik eman. Koscielny-k bere irudiak saltzeko asmoa du soilik, Bacari Sagna emazte Ludivine-ren eskutik etorriko denaren artean.\nLaurent eta Claire izeneko bi haurrekin ederrak dituzte; Maina eta Noah Koscielny aitaren atzetik. "Nire seme-alabek bizitzan aurrera egin dut". dio, Laurent.\nPrestakuntza-saioen ostean, Laurentek bere seme-alabak eskolan ibiltzen jarraitzen du eta arratsaldeak bere emaztea lanetik itzultzen du.\nLaurent Koscielny Childhood Story Plus Untold Biografia Hechos -Familia gertaerak\nKoscielniren aitona poloniarra zen. Ipar Frantzian emigratu zuen poloniar ministro gisa lan egiteko. Zoritxarrez, denboran zehar, bai eta familiako beste kideek poloniar hizkuntza eta sustraiak galdu zituzten.\nLaurenten aita futbol frantseseko laugarren laurdenean jokatu zuen klub askotan, zuzendaritza bihurtu aurretik. Koscielnyk bere aitarengandik banatu du Bernardek lurrera eraman dezan eta beti gogoan zetorren tokitik nondik datorren eta nola sustraitu behar duen. Aita izan zen futbolean oso ondo ulertu zuen norbait. Koscielnyk dioen bezala ..."Bazekien zer gertatuko balitz ez zitzaizkidan oinazeak mantendu. Zorionez, beti begi bat mantendu zidan eta beti egon nintzen aholku eman nahi nituen aukerei buruz. Oso zortea izan dela uste dut. Oso hezkuntza ona jaso nuen, nire gurasoek eta nire anai-arrebak ere bai. Beraiek funtsezko balioak irakatsi zizkidaten. Gaur egun, nire aldera nire semeei transmititzea da ".\nLaurent Koscielny-ren ama beti izan da atzean bere amarekin laguntzeko. Gaur egun ere, oso presente dago bere bizitzan. Aurkitzen duen moduan: "Nire ibilbidean eta bizitzaren oinarrizko irudia izan da beti: aingeru zaindaria". Futbolari anaia bat da, 10 urte baino zaharragoak direnean eta amateurrean jokatzen dutenean.\nLaurent Koscielny Childhood Story Plus Untold Biografia Hechos -Bizitza pertsonala\nLaurent Koscielnyk bere nortasunari jarraitzen dio.\nLaurent Strengths: Leiala da (bi kluba eta emaztea), erreserbatuta, analitikoa, gogorra eta oso praktikoa.\nLaurenten Ahuleziak: Nahigabea, kezkatuta egon liteke gauzak baino gehiagotan, auto eta besteei kritikoki gehiegirik gabe eta lan guztiak eta jolastu gabeko pertsona bat da.\nLaurentek atsegin du: Animaliak, janari osasuntsuak, liburuak, natura eta garbitasun orokorra gustatzen zaizkio.\nLaurentek ez zait gustatzen: Rudeness, laguntza eskatuz eta erdigunea hartuta.\nLaurent xehetasun txikiena arretaz bidaltzen duen norbait da, eta gizadiaren zentzurik sakonena ezagutzen duzun pertsona kontu handienetako bat bihurtzen du. Bizitzako hurbilketa metodikoa ez da ezer utziko. Laurent norbait ezin askotan gaizki ulertu, adierazi gaitasuna falta izan ez delako da, baina ez zuen ez du bere sentimenduak onartu baliozko bezala, egia da, edo baita garrantzitsua denean arrazoia aurka.\nLaurent Koscielny Childhood Story Plus Untold Biografia Hechos -Friendship\nBere Arsenal karrera hasieran ez zen hain leuna. Hala ere, ez zuen aspalditik hartu Haurren Wenger maitemindu egin zuen bere prowess fisikoarekin eta orduz geroztik, Laurentek ohitu egin zuen mitikoen zuzendaria.\nLaurent Koscielny Childhood Story Plus Untold Biografia Hechos -Q & A saioa\nLaurentek jakitea merezi duen QA galdera batzuk erantzun ditu. Ondorengo behekoak galderak eta erantzunak dira.\nWho Jokalaririk gogorrena izan behar duzu jokoan?\nDrogba, zalantzarik gabe.\nNon / bertan Joko zure atzeraka handiena izan al duzu?\nFrantziako Euroaren finala. Guretzat zaila izan zen. Izan ere, denek Frantzian espero zuten ekitaldi bat zen. Uste dut, oro har, arrakasta izan zuela, baina porrot bat amaitu zen oso mingarria. Beti horrelako abentura bat amaitzea bezalakoa da beti.\nNoiz Epaingurura iristeko, zer uste duzu?\nKanpora ateratzen naizenean, ez dut horrelakorik pentsatzen, zeremoniekin lotuta egongo den momentuan, nire jokoan eta nire jokoan soilik kontzentratzen saiatuko naiz, gauzak egin behar ditudan gogora ekartzeko Partidan zehar, nire taldearen onena ematen saiatzen naiz, emaitza onena izan dezaten.\nEGITEKO KONTROLA: Eskerrik asko gure Laurent Koscielny Haurtzaroko Story irakurketa gehiegizko eztabaida biografikoei buruz. At LifeBogger, zehaztasuna eta zuzentasuna bilatzen ahalegintzen gara. Artikulu honetan eskubidea ez duen zerbait ikusten baduzu, mesedez jarri zure iruzkina edo jarri gurekin harremanetan!\nAbuztua 23, 2017\nAbuztua 26, 2017\n1 daiteke, 2017